Svarbus teisinis pranešimas

|

32002L0051

2002 m. liepos 19 d. Europos Parlamento ir Tarybos direktyva 2002/51/EB dėl dviračių ir triračių motorinių transporto priemonių išmetamų teršalų lygio mažinimo, iš dalies keičianti Direktyvą 97/24/EBtekstas svarbus EEE.

Oficialusis leidinys L 252 , 20/09/2002 p. 0020 - 0032 CS.ES skyrius 07 tomas 007 p. 51  - 61 ET.ES skyrius 07 tomas 007 p. 51  - 61 HU.ES skyrius 07 tomas 007 p. 51  - 61 LT.ES skyrius 07 tomas 007 p. 51  - 61 LV.ES skyrius 07 tomas 007 p. 51  - 61 MT.ES skyrius 07 tomas 007 p. 51  - 61 PL.ES skyrius 07 tomas 007 p. 51  - 61 SK.ES skyrius 07 tomas 007 p. 51  - 61 SL.ES skyrius 07 tomas 007 p. 51  - 61

		Europos Parlamento ir Tarybos direktyva 2002/51/EB2002 m. liepos 19 d.dėl dviračių ir triračių motorinių transporto priemonių išmetamų teršalų lygio mažinimo, iš dalies keičianti Direktyvą 97/24/EB(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties [3] 251 straipsnyje nustatytos tvarkos, atsižvelgiant į 2002 m. gegužės 1 d. Taikinimo komiteto patvirtintą bendrą tekstą,kadangi:(1) Europos Bendrijos penktojoje aplinkosaugos veiksmų programoje, kurios bendrą požiūrį Taryba patvirtino Taryboje posėdžiavusių Tarybos ir valstybių narių Vyriausybių atstovų rezoliucija [4], priimta 1993 m. vasario 1 d., numatyta imtis papildomų priemonių, siekiant žymiai sumažinti dabartinį motorinių transporto priemonių teršalų išmetimo laipsnį.(2) 1997 m. birželio 17 d. Europos Parlamento ir Tarybos direktyva 97/24/EB dėl dviračių arba triračių motorinių transporto priemonių tam tikrų komponentų ir charakteristikų [5] yra viena iš atskirųjų direktyvų, priimtų įgyvendinant tipo patvirtinimo tvarką, nustatytą 1992 m. birželio 30 d. Tarybos direktyvoje 92/61/EEB dėl dviračių arba triračių motorinių transporto priemonių tipo patvirtinimo [6].(3) Pagal Direktyvos 97/24/EB 5 straipsnio reikalavimus, Komisija per 24 mėnesius nuo direktyvos priėmimo dienos Europos Parlamentui ir Tarybai turi pateikti pasiūlymą, parengtą atsižvelgiant į tyrimus, taip pat į išlaidų ir naudos, atsirandančios nustačius griežtesnes leistinas normas, įvertinimą bei nustatantį kitą etapą, kurio metu bus patvirtinamos priemonės, toliau mažinančios tam tikrų transporto priemonių teršalų išmetimo laipsnį. Šios priemonės bus taikomos motociklams, nes vėlesnis etapas, griežtinantis mopedų išmetamų teršalų leistinas ribas, kurios turi būti taikomos nuo 2002 m. birželio 17 d., jau numatytas Direktyvoje 97/24/EB.(4) Remiantis techninio įgyvendinamumo ir ekonominio efektyvumo įvertinimu, buvo nustatytos naujos I tipo leistinosios bandymų ribos, kurios nuo 2003 m. taikytinos visiems motociklams ir atitinkančios 60 % mažesnę angliavandenilių ir anglies viendeginio koncentraciją keturtakčių motociklų išmetamuose teršaluose ir 70 % mažesnę angliavandenilių bei 30 % mažesnę anglies viendeginio koncentraciją dvitakčių motociklų išmetamuose teršaluose. Manoma, kad reikalauti dar labiau mažinti azoto oksidų koncentraciją keturtakčių motociklų išmetamuose teršaluose būtų nepagrįsta, atsižvelgiant į numatomą technologijos plėtrą. Dvitakčiuose motocikluose taikant pažangią tiesioginio įpurškimo technologiją, suteikiančią daugiausiai galimybių mažinti anglies viendeginio ir angliavandenilių koncentraciją, azoto oksidų koncentracija neišvengiamai padidėja (lyginant su šiuo metu galiojančia leistinąja riba) ir pasiekia keturtakčiams motociklams nustatytą leistinąją ribą. Tai yra priimtina atsižvelgiant į duomenis apie šių teršalų išmetimą, patvirtinančius, kad motociklų išmetami teršalai sudaro tik nežymią dalį viso kelių transporto išmetamų azoto oksidų kiekio.(5) Atsižvelgiant į tam tikrų kategorijų transporto priemonių, vadinamų lenktyniniais ir bandomaisiais motociklais, ypatingas charakteristikas ir naudojimą, taip pat atsižvelgiant į tai, kad jų išmetami teršalai sudaro tik labai mažą dalį bendrojo išmetamųjų teršalų kiekio, nes kiekvienais metais Europoje šių tranporto priemonių parduodama nedaug, nuo 2003 m. taikomų naujųjų leistinų ribų atžvilgiu, kad gamintojai galėtų įdiegti tinkamą technologiją, reikėtų patvirtinti leidžiančią nukrypti laikinąją nuostatą.(6) Patikrinimai ir techninė priežiūra turi lemiamą reikšmę, siekiant užtikrinti, kad naujų transporto priemonių išmetamųjų teršalų lygis neviršytų leistinojo naudojamiems automobiliams. Atsižvelgiant į tai, taip pat į keleiviniams automobiliams taikomas nuostatas, II tipo bandymų reikalavimus, ypač dėl anglies monoksido 4,5 % tūrio koncentracijos, reikia pakeisti reikalavimais matuoti ir registruoti techninei apžiūrai būtinus duomenis.(7) Triračiuose ir keturračiuose motocikluose sumontuoti kibirkštinio uždegimo arba slėginio uždegimo (dyzeliniai) varikliai; atsižvelgiant į keleiviniams automobiliams nustatytas išmetamųjų teršalų leistinąsias ribas, kiekvienai kategorijai reikia nustatyti atskirą ribinių verčių sąrašą. Šiuo atžvilgiu vėliau reikės spręsti kietųjų dalelių teršalų išmetimo klausimą.(8) Teršalų išmetimo tyrimams naudojamų degalų charakteristikas reikėtų suderinti su keleiviniams automobiliams taikomomis charakteristikomis ir tokiu būdu nurodyti rinkoje parduodamų degalų specifikacijų pasikeitimus, atsirandančius įgyvendinant benzino ir dyzelinių degalų kokybę reglamentuojančius Bendrijos teisės aktus.(9) Valstybėms narėms reikėtų leisti taikyti mokesčių lengvatas, siekiant paspartinti transporto priemonių, atitinkančių Bendrijos lygmeniu priimtus reikalavimus, pateikimą į rinką, ir skatinti aplinkos apsaugos atžvilgiu pažangesnes technologijas, atitinkančias išmetamųjų teršalų ribas; tos lengvatos turėtų atitikti tam tikras sąlygas, kuriomis siekiama užkirsti kelią vidaus rinkos iškraipymams; ši direktyva nesuvaržo valstybių narių teisės atsižvelgti į teršalų ir kitų medžiagų išmetimą, nustatant dviračių ir triračių transporto priemonių kelių eismo mokesčius.(10) Vadovaujantis Sutarties nuostatomis, valstybės narės, inter alia, gali siūlyti mokesčių arba finansines lengvatas, skatinančias senesnių dviračių ir triračių motorinių transporto priemonių modifikavimą, jei tai sudaro galimybę pasiekti, kad tos transporto priemonės atitiktų šioje direktyvoje arba Direktyvos 97/24/EB ankstesnėje redakcijoje nustatytas ribines vertes.(11) Reikėtų pradėti taikyti naują tipo patvirtinimo tyrimų ciklą, leidžiantį geriau įvertinti transporto priemonę išmetamųjų teršalų atžvilgiu. Šio ciklo bandymų sąlygos turėtų labiau priminti tas, su kuriomis susiduria eksploatuojamos transporto priemonės, ir turi būti atsižvelgiama į mažų ir didelių motociklų važiavimo būdo skirtumus. Atliekami papildomi tyrimo darbai, kuriais siekiama padėti moksliškai pagrįstu būdu įdiegti naują tyrimų ciklą.(12) Nuo 2006 m. reikia nustatyti kitą išmetamųjų teršalų leistinųjų ribų etapą, kurio metu bus žymiai mažinamos ribinės vertės, lyginant su nustatytosiomis 2003 m.(13) Norint pasiekti, kad būtų laikomasi išmetamųjų teršalų ribinių verčių, nuo 2006 m. sausio 1 d. reikėtų pradėti taikyti eksploatuojamų dviračių ir triračių motorinių transporto priemonių tyrimus (eksploatuojamų transporto priemonių tyrimus). Nuo 2006 m. sausio 1 d. reikėtų nustatyti konkrečius tinkamo veikimo reikalavimus, kurie taikomi ne daugiau kaip 30000 km nuvažiavusių dviračių arba triračių transporto priemonių išmetamų teršalų kontrolės įtaisams per visą tų transporto priemonių įprastą eksploatavimo amžių.(14) Taip pat reikėtų užtikrinti, kad eksploatuojamų dviračių ir triračių motorinių transporto priemonių naudojimo sąlygos atitiktų tyrimų ciklo rodiklius ir kad nebūtų naudojami išderinimo įtaisai arba kitos maskuojančios priemonės.(15) Kadangi dviratėms ir triratėms motorinėms transporto priemonėms tenkanti transporto priemonių bendro išmetamų CO2 teršalų kiekio dalis nuolat didėja, reikėtų kuo skubiau įdiegti dviračių ir triračių motorinių transporto priemonių išmetamų CO2 teršalų ir (arba) sunaudojamų degalų kiekius bei įtraukti juos į Bendrijos kelių transporto išmetamų CO2 teršalų mažinimo strategiją.(16) Atsižvelgiant į pasaulinę motociklų rinką ir į panašias oro kokybės problemas visame pasaulyje, verta siekti suderinti bandymų ciklą. Pažymima, kad Komisija kartu su kitomis kitose rinkose veikiančiomis šalimis sieks kuo skubiau parengti šį suderintą bandymų ciklą. Jungtinių Tautų Europos ekonomikos komisijos Ženevos darbo grupės Nr. 29 detaliai parengtas pasaulinis motociklų išmetamų teršalų bandymų ciklas yra tinkamas suderinto bandymų ciklo pagrindas. Šį naują pasaulinį bandymų ciklą tikslinga įdiegti kaip alternatyvią tipo patvirtinimo tvarką 2006 m. antrojo etapo metu. Kai naujasis bandymų ciklas taps plačiai pripažintas, visais tolesniais teršalų nukenksminimo etapais jį bus galima laikyti įprastu tipo patvirtinimo pagrindu.(17) Valstybės narės negali tinkamai įgyvendinti siūlomus veiksmus siekiant sumažinti dviračių ir triračių motorinių transporto priemonių išmetamų teršalų lygį, todėl, atsižvelgiant į priemonių lygį arba poveikį, jį galima geriau įgyvendinti Bendrijos lygmeniu. Bendrija gali patvirtinti priemones, laikydamasi Sutarties 5 straipsnyje pateikto subsidiarumo principo. Vadovaujantis tame straipsnyje pateiktu proporcingumo principu, šios direktyvos taikymo sritis apima minėtam tikslui pasiekti būtinus dalykus.(18) Reikia atitinkamai iš dalies pakeisti Direktyvą 97/24/EB,PRIĖMĖ ŠIĄ DIREKTYVĄ:1 straipsnisŠia direktyva siekiama mažinti dviračių ir triračių motorinių transporto priemonių išmetamų teršalų lygį, griežtinant šių išmetamų teršalų ribines vertes.2 straipsnis1. Dėl priežasčių, susijusių su oro taršos mažinimo priemonėmis, nuo 2003 m. balandžio 1 d. nė viena valstybė narė negali:a) atsisakyti suteikti EB tipo patvirtinimą pagal Direktyvos 92/61/EEB 4 straipsnio 1 dalies nuostatas arbab) uždrausti registruoti, parduoti arba pradėti eksploatuoti transporto priemones,jei tos priemonės, kurių reikia imtis siekiant mažinti oro taršą, atitinka Direktyvos 97/24/EB reikalavimus.2. Nuo 2003 m. balandžio 1 d. valstybės narės atsisako pagal Direktyvos 92/61/EEB 4 straipsnio 1 dalies nuostatas suteikti EB tipo patvirtinimą bet kuriam transporto priemonės tipui dėl priežasčių, susijusių su apsaugos nuo oro taršos priemonėmis, jei tos transporto priemonės neatitinka Direktyvos 97/24/EB nuostatų.Atliekant I tipo bandymus, remiamasi Direktyvos 97/24/EB 5 skyriaus II priedo 2.2.1.1.5 skirsnio lentelės A eilutėje nurodytomis ribinėmis vertėmis.3. Nuo 2004 m. liepos 1 d. valstybės narės:a) nebepripažįsta atitikties liudijimų, pateikiamų kartu su naujomis transporto priemonėmis pagal Direktyvos 92/61/EEB reikalavimus irb) atsisako leisti registruoti, parduoti arba pradėti eksploatuoti naujas transporto priemones, neturinčias pagal Direktyvos 92/61/EEB reikalavimus išduoto atitikties liudijimo,dėl priežasčių, susijusių su priemonėmis, nukreiptomis prieš oro taršą, jei tos transporto priemonės neatitinka Direktyvos 97/24/EB nuostatų.Atliekant mopedų I tipo bandymus, remiamasi Direktyvos 97/24/EB 5 skyriaus I priedo 2.2.1.1.3 skirsnio lentelės antrojoje eilutėje nurodytomis ribinėmis vertėmis.Atliekant motociklų ir triračių motociklų I tipo bandymus, remiamasi Direktyvos 97/24/EB 5 skyriaus II priedo 2.2.1.1.5 skirsnio lentelės A eilutėse nurodytomis ribinėmis vertėmis.4. Atsižvelgiant į Direktyvą 92/61/EEB, dviračiams bandomiesiems ir lenktyniniams motociklams straipsnio 2 dalyje nustatytoji data yra 2004 m. sausio 1 d., o straipsnio 3 dalyje nustatytoji data - 2005 m. liepos 1 d.Bandomieji motociklai yra transporto priemonės, pasižyminčios šiomis charakteristikomis:a) didžiausias sėdynės aukštis: 700 mm;b) mažiausias atstumas iki žemės paviršiaus: 280 mm;c) didžiausia degalų bako talpa: 41 l;d) mažiausias bendras pavaros santykinis dydis, įjungus didžiausią pavarą (pirminis santykinis dydis × pavaros santykinis dydis × paskutinės pavaros santykinis dydis) - 7,5.Lenktyniniai motociklai - tai transporto priemonės, pasižyminčios šiomis charakteristikomis:a) mažiausias sėdynės aukštis: 900 mm;b) mažiausias atstumas iki žemės paviršiaus: 310 mm;c) mažiausias bendras pavaros santykinis dydis, įjungus didžiausią pavarą (pirminis santykinis dydis × pavaros santykinis dydis × paskutinės pavaros santykinis dydis) - 6,0.3 straipsnis1. Nuo 2006 m. sausio 1 d. valstybės narės naujam transporto priemonės tipui atsisako suteikti EB tipo patvirtinimą pagal Direktyvos 92/61/EEB 4 straipsnio 1 dalies reikalavimus dėl priežasčių, susijusių su priemonėmis, nukreiptomis prieš oro taršą, jei ta transporto priemonė neatitinka Direktyvos 97/24/EB nuostatų.Atliekant I tipo bandymus, remiamasi Direktyvos 97/24/EB 5 skyriaus II priedo 2.2.1.1.5 skirsnio lentelės B eilutėse nurodytų ribinių verčių.2. Nuo 2007 m. sausio 1 d. valstybės narės:a) nebepripažįsta atitikties liudijimų, pateikiamų kartu su naujomis transporto priemonėmis pagal Direktyvos 92/61/EEB nuostatas, irb) atsisako registruoti, parduoti arba pradėti eksploatuoti naujas transporto priemones, neturinčias pagal Direktyvos 92/61/EEB nuostatas išduoto atitikties liudijimo,dėl priežasčių, susijusių su priemonėmis, nukreiptomis prieš oro taršą, jei transporto priemonės neatitinka Direktyvos 97/24/EB nuostatų.Atliekant I tipo bandymus, remiamasi Direktyvos 97/24/EB 5 skyriaus II priedo 2.2.1.1.5 skirsnio lentelės B eilutėse nurodytomis ribinėmis vertėmis.Transporto priemonėms, kurių Europos Sąjungoje parduodama ne daugiau kaip 5000 vienetų per metus, nustatoma data yra 2008 m. sausio 1 d.4 straipsnis1. Valstybės narės gali numatyti mokesčių lengvatas, taikomas tik toms priemonėms, kurios atitinka Direktyvą 97/24/EB. Tokios lengvatos atitinka šias sąlygas:a) lengvatos taikomos visoms naujoms transporto priemonėmis, pateikiamoms į valstybės narės rinką, kurios iš anksto atitinka Direktyvos 97/24/EB 5 skyriaus II priedo 2.2.1.1.5 skirsnio lentelės A eilutėje nurodytas privalomąsias ribines vertes; įsigaliojus 2 straipsnio 3 dalyje nurodytoms naujų transporto priemonių išmetamų teršalų ribinėms vertėms, lengvatų taikymas nutraukiamas; arbab) lengvatos taikomos visoms naujoms transporto priemonėmis, pateikiamoms į valstybės narės rinką, kurios iš anksto atitinka Direktyvos 97/24/EB 5 skyriaus II priedo 2.2.1.1.5 skirsnio lentelės B eilutėse nurodytas privalomąsias ribines vertes. Lengvatų taikymas nutraukiamas įsigaliojus šios direktyvos 3 straipsnio 2 dalyje nustatytoms naujų transporto priemonių išmetamų teršalų ribinių verčių privalomajam taikymui.2. Kiekvienam 1 straipsnio dalyje nurodytų transporto priemonių tipui taikomų mokesčių lengvatų suma yra mažesnė už papildomas išlaidas, susijusias su techninių sprendimų, įdiegtų siekiant užtikrinti, kad transporto priemonės atitiktų Direktyvos 97/24/EB 5 skyriaus II priedo 2.2.1.1.5 skirsnio lentelės A arba B eilutėse nurodytas vertes, įsigijimu ir sumontavimu.3. Komisijai iš anksto pranešama apie planus nustatyti arba pakeisti straipsnio 1 dalyje nurodytas mokesčių lengvatas, kad ji galėtų pateikti savo pastabas.5 straipsnisTipo patvirtinimais taip pat turi būti patvirtinama, kad išmetamų teršalų kontrolės įtaisai teisingai veikia per visą įprastą dviračių ir triračių motorinių transporto priemonių eksploatavimo amžių, naujiems transporto priemonių tipams šią nuostatą taikant nuo 2006 m. sausio 1 d., o visiems transporto priemonių tipams iki 30000 km - nuo 2007 m. sausio 1 d. Įgyvendindama šią nuostatą, Komisija iki 2002 m. gruodžio 31 d. Europos Parlamentui ir Tarybai pateikia pasiūlymą, apibrėžiantį "įprastą eksploatavimo amžių" ir nustatantį papildomas nuostatas. Atlikdama ekonominės naudos analizę, Komisija ypatingą dėmesį skiria poveikiui, kurį jos pasiūlymai sukelia mažoms ir vidutinėms įmonėms.6 straipsnis1. Nuo 2006 m. sausio 1 d. tipo patvirtinimą suteikiant naujoms dviratėms ir triratėms motorinėms transporto priemonėms, o nuo 2007 m. sausio 1 d. - visiems transporto priemonių tipams taip pat turi būti išduodamas patvirtinimas, kad, eksploatuojant įprastomis sąlygomis, išmetamų teršalų kontrolės įtaisai teisingai veikia per visą įprastą transporto priemonės eksploatavimo amžių (tinkamai prižiūrimų ir eksploatuojamų transporto priemonių atitiktis).2. Įgyvendindama šią nuostatą, Komisija Europos Parlamentui ir Tarybai pateikia pasiūlymą, apibrėžiantį "įprastą eksploatavimo amžių" ir nustatantį papildomas nuostatas. Šiose nuostatose, inter alia, prireikus pateikiami:- patikrinimų atlikimo kriterijai,- kriterijai, taikomi patikrinimui atrenkant transporto priemones,- bandymų atlikimo kriterijai,- taisyklės, skirtos pašalinti galimas klaidas,- kriterijus, pateikiantis nuostatą, kad iš transporto priemonės savininko (turėtojo) mokestis nebus imamas.Šioje ekonominės naudos analizėje Komisija ypatingą dėmesį skiria poveikiui, kurį jos pasiūlymai sukelia mažoms ir vidutinėms įmonėms.7 straipsnis1. Nuo 2006 m. sausio 1 d. valstybės narės negali suteikti EB tipo patvirtinimo ir atsisako suteikti nacionalinį tipo patvirtinimą dviratei arba triratei transporto priemonei, jei jos išmetami CO2 teršalai ir degalų sunaudojimas neatitinka tam tikrų nuostatų.2. Nuo 2007 m. sausio 1 d. valstybės narės:- nebepripažįsta atitikties liudijimų, pagal Direktyvos 92/61/EEB reikalavimus pateikiamų kartu su naujomis dviratėmis motorinėmis transporto priemonėmis, kurių variklio darbinis tūris yra daugiau kaip 150 cm3, ir- atsisako registruoti, parduoti arba pradėti eksploatuoti naujas transporto priemones, neturinčias pagal Direktyvos 92/61/EEB reikalavimus išduoto atitikties liudijimo,jei yra nustatyta, kad jų išmetami CO2 teršalai ir degalų sunaudojimas neatitinka tam tikrų nuostatų.8 straipsnis1. Komisija svarsto galimybę dar labiau sugriežtinti šios direktyvos taikymo sričiai priklausančių transporto priemonių išmetamų teršalų standartus, atsižvelgdama į šiuos veiksnius:a) išmetamų teršalų kontrolės technologijų techninė pažanga ir jos techninis ir ekonominis pagrįstumas, atsižvelgiant į jos taikymą motociklams, taip pat į techninės pažangos taikymą skirtingose rinkose, kurioms šios transporto priemonės yra skirtos;b) kuriant geresnį motociklų bandymų ciklą pasiekta pažanga, pašalinanti šiuo metu naudojamo bandymų ciklo apribojimus, susijusius su šaltu užvedimu ir aukšta važiavimo dinamika;c) galimybė suderinti visame pasaulyje naudojamą bandymų ciklą;d) esamo ir naujojo bandymų ciklo ribinių verčių tarpusavio ryšys;e) tolesnis darbas, siekiant mažinti kietųjų dalelių teršalų išmetimą ir kietųjų dalelių teršalų išmetimą iš slėginio uždegimo ir kibirkštinio uždegimo variklių;f) šiuo metu atliekami tinkamumo naudoti ir eksploatuojamų transporto priemonių atitikties užtikrinimo darbai;g) papildomas darbas, susijęs su šaltu užvedimu, vidaus diagnostikos (OBD) sistemomis ir išmetamaisiais dūmais;h) šiuo metu atliekamas darbas, susiję su katalizinių konverterių pakeitimu;i) ekonominis poveikis smulkiai serijinei gamybai ir nedidelius kiekius gaminantiems gamintojams.Be to, Komisija parengia dviračių arba triračių motorinių transporto priemonių specifinių išmetamų CO2 teršalų matavimo metodiką.2. Ne vėliau kaip iki 2002 m. gruodžio 31 d. Komisija derinimo su technikos pažanga komitetui pateikia pasiūlymą, nustatantį išmetamų kietųjų dalelių matavimo metodą, parengtą atsižvelgiant į straipsnio 1 dalies e punkte minėtų tyrimų rezultatus, kuris nuo 2004 m. sausio 1 d. bus taikomas išduodant naujus tipo patvirtinimus.3. Ne vėliau kaip iki 2002 m. gruodžio 31 d. Komisija Europos Parlamentui ir Tarybai pateikia pasiūlymą, kuriame nurodo:a) privalomąsias išmetamų teršalų ribines vertes, skirtas taikyti atliekant triračių ir keturračių motociklų I tipo bandymą antrojo privalomojo etapo, kuris prasidės 2006 m., metu, bei kietųjų dalelių teršalų privalomąsias ribines vertes, nustatytas atsižvelgiant į straipsnio 1 dalies e punkte minėtų tyrimų rezultatus;b) įpareigojimą tipo patvirtinimo metu matuoti išmetamus specifinius CO2 teršalus pagal 7 straipsnio reikalavimus. Komisija taip pat pateikia atitinkamus pasiūlymus dvirates ir trirates motorines transporto priemones įtraukti į Bendrijos transporto priemonių išmetamų CO2 teršalų mažinimo strategiją (susitarimas mažinti vidutinį išmetamų CO2 teršalų lygį, taikyti ženklinimą etiketėmis, mokesčių lengvatas);c) pagal 5 straipsnio reikalavimus nuo 2006 m. sausio 1 d. taikomas patikimumą reglamentuojančias nuostatas;d) pagal 6 straipsnio nuostatas nuo 2006 m. sausio 1 d. įtraukti reikalavimus, susijusius su eksploatuojamų transporto priemonių atitikties bandymais (eksploatuojamų transporto priemonių bandymais) į dviračių arba triračių motorinių transporto priemonių tipo patvirtinimo procedūrą;e) nuo 2006 m. mopedams taikomą naują (III etapo) ribinių verčių sąrašą, sudarytą atsižvelgiant į 1 straipsnio dalies e punkte minėtų tyrimų rezultatus įskaitant išmetamų kietųjų dalelių teršalų ribines vertes. Mopedams taip pat taikomos patikimumo reikalavimus reglamentuojančios nuostatos ir įpareigojimas tipo patvirtinimo metu matuoti išmetamus specifinius CO2 teršalus.4. Komisija Europos Parlamentui ir Tarybai pateikia pasiūlymus dėl apžiūrų ir techninės priežiūros, OBD bei išmetamųjų dūmų kontrolės. Komisija taip pat užtikrina, kad į rinką būtų pateikiamos tik tos keičiamos ir modifikuotos dalys, kurios yra skirtos Direktyvos 97/24/EB ir šios direktyvos reikalavimus atitinkančioms išmetamųjų dujų šalinimo sistemoms. Turi būti sudarytos galimybės patikrinti suteiktą tipo patvirtinimą, o suteiktuose tipo patvirtinimuose nurodyti duomenys turi būti tvarkomi taip, kad juos būtų galima greitai, veiksmingai ir skaidriai pataisyti ir surasti Europos duomenų sistemoje.5. Komisija kuo greičiau, bet ne vėliau kaip iki pasaulinio bandymų ciklo techninės plėtros darbų pabaigos pateikia pasiūlymą dėl jo įtraukimo bei naują ribinių verčių sąrašą, įskaitant slėginio uždegimo variklių ir dvitakčių kibirkštinio uždegimo variklių išmetamas kietąsias daleles. Šios ribinės vertės nustatomos atsižvelgiant į šios direktyvos taikymo antrą privalomąjį etapą, kuris prasideda 2006 m. (Direktyvos 97/24/EB 5 skyriaus II priedo 2.2.1.1.5 skirsnio lentelės B eilutė), siekiant užtikrinti vienodą išmetamų teršalų lygį. Bandymų ciklas ir šios naujos ribinės vertės (C eilutė, kurią reikia įterpti į Direktyvos 97/24/EB 5 skyriaus II priedo 2.2.1.1.5 skirsnio lentelę) turi būti pradėtos naudoti kaip alternatyvi tipo patvirtinimo tvarka, kurią 2006 m. antrojo privalomojo etapo metu gamintojas pasirenka savo nuožiūra. Kituose regionuose priėmus naująją pasaulinę bandymų ciklo tvarką, ji taps vienintele įprasta tipo patvirtinimo tvarka. Nuo 2006 m. vėlesniais išmetamųjų dujų lygio mažinimo etapais naujasis bandymų ciklas ir juo pagrįstos ribinės vertės tampa vienintele galiojančia tipo patvirtinimo tvarka.9 straipsnisDirektyvos 97/24/EB 5 skyrius iš dalies keičiamas, atsižvelgiant į šios direktyvos priedo tekstą.10 straipsnisValstybės narės priima įstatymus ir kitus teisės aktus, kurie, įsigalioję iki 2003 m. balandžio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.11 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.12 straipsnisŠi direktyva skirta valstybėms narėms.Priimta Briuselyje, 2002 m. liepos 19 d.Europos Parlamento varduPirmininkasP. CoxTarybos varduPirmininkasT. Pedersen[1] OL C 337 E, 2000 11 28, p. 140 ir OL C 240 E, 2001 8 28, p. 146.[2] OL C 123, 2001 4 25, p. 22.[3] 2001 m. vasario 14 d. Europos Parlamento nuomonė (OL C 276, 2001 10 1, p. 135), 2001 m. liepos 13 d. Tarybos bendroji pozicija (OL C 301, 2001 10 26, p. 43) ir 2001 m. gruodžio 12 d. Europos Parlamento sprendimas. 2002 m. gegužės 30 d. Europos Parlamento sprendimas ir 2002 m. birželio 11 d. Tarybos sprendimas.[4] OL C 138, 1993 5 17, p. 1.[5] OL L 226, 1997 8 18, p. 1.[6] OL L 225, 1992 8 10, p. 72. Direktyva su paskutiniais pakeitimais, padarytais Europos Parlamento ir Tarybos direktyva 2000/7/EB (OL L 106, 2000 5 3, p.1).--------------------------------------------------PRIEDASDIREKTYVOS 97/24/EB 5 SKYRIAUS PAKEITIMAI1. II priedas iš dalies keičiamas taip:a) 1.4 skirsnis pakeičiamas taip:"1.4. "Dujiniai teršalai" - tai anglies viendeginis, angliavandeniliai ir azoto oksidai, išreikšti azoto dvideginio (NO2) ekvivalentu, ir angliavandeniliai, tariant, kad santykinis dydis yra:- benzino: C1H1,85;- dyzelino: C1H1,86.;"b) pridedami šie skirsniai:"1.5. "Išderinimo įtaisas" - tai įtaisas, matuojantis, fiksuojantis arba reaguojantis į darbinius kintamuosius rodiklius (pvz., į transporto priemonės greitį, variklio greitį, įjungtą pavarą, temperatūrą, įsiurbiamąjį slėgį arba į bet kurį kitą parametrą), siekiant įjungti, moduliuoti, atidėti arba išjungti kurį nors išmetamųjų teršalų kontrolės sistemos komponentą ar funkciją ir taip sumažinti išmetamųjų teršalų kontrolės sistemos veiksmingumą įprastomis transporto priemonės eksploatavimo sąlygomis, išskyrus atvejus, kai šis prietaisas iš esmės įtrauktas į tvarką, pagal kurią atliekami išmetamųjų teršalų sertifikavimo bandymai.1.6. "Iracionali išmetamųjų teršalų kontrolės strategija" - tai bet kuri strategija arba priemonė, kuri, transporto priemonę naudojant įprastomis eksploatavimo sąlygomis, mažiau nei nustatyta pagal taikomą išmetamųjų teršalų bandymų tvarką sumažina išmetamųjų teršalų kontrolės sistemos veiksmingumą.";c) 2.2.1.1 skirsnis pakeičiamas taip:"2.2.1.1. I tipo bandymas (išmetimo vamzdžių vidutinio išmetamų teršalų kiekio matavimas per tankiai gyvenamoje miesto zonoje).2.2.1.1.1. Bandymas atliekamas laikantis 1 priedėlyje nustatytos tvarkos. Naudojami nustatytieji dujinių teršalų surinkimo ir tyrimo būdai.2.2.1.1.2. I tipo bandymų maršrutai parodyti 1.2.2 iliustracijoje.2.2.1.1.3. Transporto priemonė statoma ant važiuoklės dinamometro su krovinio ir inercijos modeliavimo įtaisu.2.2.1.1.4. Atliekant bandymą, išmetamosios dujos atskiedžiamos, o proporcingas mėginys patalpinamas į vieną arba daugiau pakuočių. Bandomos transporto priemonės išmetamosios dujos atskiedžiamos, paimamas mėginys ir tyrimas atliekamas laikantis toliau aprašytos tvarkos; išmatuojamas visas atskiestų išmetamųjų teršalų kiekis.+++++ TIFF +++++I.2.2 iliustracijaI tipo bandymų eigos schema2.2.1.1.5. Atsižvelgiant į 2.2.1.1.6 punkto reikalavimus, bandymą reikia pakartoti tris kartus. Kiekvieno bandymo metu užfiksuotas išmetamų dujinių teršalų kiekis turi būti mažesnis už šioje lentelėje nurodytus leistinus dydžius (A eilutėje pateiktos 2003 m., o B eilutėje — 2006 m. galiosiančios normos):| Klasė | Anglies viendeginio masė (CO) | Angliavandenilių masė (HC) | XAzoto oksidų masė (NO) |L1 (g/km) | L2 (g/km) | L3 (g/km) |Motociklams (dviračiams) nustatytos ribinės vertės, taikomos atliekant tipo patvirtinimą ir nustatant jų gamybos atitiktįA (2003) | I (< 150 cm3) | 5,5 | 1,2 | 0,3 |II (≥ 150 cm3) | 5,5 | 1,0 | 0,3 |B (2006) | I (< 150 cm3) (UDC šalto uždegimo) [1] | 2,0 | 0,8 | 0,15 |II (≥ 150 cm3) (UDC + EUD šalto uždegimo) [2] | 2,0 | 0,3 | 0,15 |Triračiams ir keturračiams motociklams nustatytos ribinės vertės, taikomos atliekant tipo patvirtinimą ir nustatant jų gamybos atitiktį (teigiamas uždegimas)A (2003) | Visos | 7,0 | 1,5 | 0,4 |Triračiams ir keturračiams motociklams nustatytos ribinės vertės, taikomos atliekant tipo patvirtinimą ir nustatant jų gamybos atitiktį (slėginis uždegimas)A (2003) | Visos | 2,0 | 1,0 | 0,65 |2.2.1.1.5.1. Nepaisant 2.2.1.1.5 punkte pateiktų reikalavimų, bet kurių teršalų arba teršalų derinio viena iš trijų užfiksuotų masės reikšmių gali būti didesnė už nurodytąją ribą, bet ne daugiau kaip 10 %, jei visų trijų užfiksuotų masės reikšmių aritmetinis vidurkis yra mažesnis už nustatytąją ribą. Jei daugiau kaip vienos rūšies teršalai viršija nustatytas ribas, neturi reikšmės, ar tai užfiksuota to paties bandymo, ar skirtingų bandymų metu.2.2.1.1.5.2. Atliekant motociklų, kurių didžiausias leistinas greitis yra 110 km/h, B eilutėse pateiktų nuo 2006 m. nustatytų ribinių verčių atitikties bandymus, didžiausias leistinas greitis važiuojant labai tankiai gyvenamuose rajonuose apribojamas iki 90 km/h.2.2.1.1.6. Toliau pateiktomis sąlygomis mažinamas 2.2.1.1.5 punkte nurodytų bandymų skaičius, jei bet kurių teršalų atžvilgiu V1 yra pirmojo bandymo rezultatas, o V2 — antrojo bandymo rezultatas.2.2.1.1.6.1. Jei užfiksuotas su bet kuriais teršalais susijęs rezultatas yra 0,70 L arba mažiau (t. y. jei V1 ≤ 0,70 L), atliekamas tik vienas bandymas.2.2.1.1.6.2. Jei 2.2.1.1.6.1 punkto reikalavimas neįvykdytas, bet kurių teršalų atžvilgiu atliekami tik du bandymai, atitinkant šiuos reikalavimus:V1 ≤ 0,85 L ir V1 + V2 ≤ 1,70 L ir V2 ≤ L.";d) 2.2 skirsnyje I ir II lentelės išbraukiamos;e) 2.2.1.2 skirsnis pakeičiamas taip:"2.2.1.2. II tipo bandymas (anglies viendeginio išmetimo dirbant tuščiąja eiga bandymas) ir su išmetamaisiais teršalais susiję duomenys, reikalingi techninei apžiūrai atlikti.2.2.1.2.1. Šis reikalavimas taikomas visoms transporto priemonėms su teigiamo uždegimo varikliais, kurių tipą siekiama patvirtinti atsižvelgiant į šią direktyvą.2.2.1.2.2. Kai atliekami 2 priedėlyje nustatyti bandymai (II tipo bandymai) dirbant įprasta tuščiąja eiga:- registruojama anglies viendeginio tūrinė koncentracija išmetamosiose dujose,- registruojamas variklio greitis bandymo metu, įskaitant visus leistinuosius nuokrypius.2.2.1.2.3. Kai atliekami bandymai dirbant "aukšta tuščiąja eiga" (t. y. >2000 min−1):- registruojama anglies viendeginio tūrinė koncentracija išmetamosiose dujose,- registruojamas variklio greitis bandymo metu, įskaitant visus leistinuosius nuokrypius.2.2.1.2.4. Bandymo metu reikia išmatuoti ir užregistruoti variklio alyvos temperatūrą.2.2.1.2.5. Užfiksuotus duomenis reikia įrašyti į atitinkamus dokumento, nurodyto Direktyvos 92/61/EEB VII priede, skirsnius.";f) pridedamas šis skirsnis:"2.3. Draudžiama naudoti išderinimo įtaisą ir (arba) iracionalią išmetamųjų teršalų kontrolės strategiją.2.3.1. Transporto priemonėje galima įrengti variklio kontrolės įtaisą, funkciją, sistemą arba priemonę, jei:- ji įjungiama tik siekiant apsaugoti variklį, taikant šaltą užvedimą arba pašildymą, arba- ji įjungiama tik siekiant užtikrinti saugų eksploatavimą, o gedimo atveju taikant avarinio judėjimo strategiją.2.3.2. Variklio kontrolės prietaisą, funkciją, sistemą arba priemonę, dėl kurios taikoma kitokia arba pakeista variklio kontrolės strategija, kuri skiriasi nuo strategijos, paprastai taikomos atliekant nustatytus teršalų išmetimo ciklų bandymus, bus leidžiama taikyti su sąlyga, jei, laikantis 2.3.3 skirsnio reikalavimų, bus visiškai įrodyta, kad ši priemonė nesumažina išmetamųjų teršalų kontrolės sistemos veiksmingumo. Visais kitais atvejais tokie prietaisai laikomi išderinimo įtaisais.2.3.3. Gamintojas pateikia dokumentų paketą, kuris leidžia susipažinti su baziniu sistemos dizainu ir su priemonėmis, kuriomis jis tiesiogiai arba netiesiogiai kontroliuoja išeigos kintamuosius.a) Oficialiųjų dokumentų pakete, kuris techninės priežiūros centrui pateikiamas kartu su paraiška suteikti tipo patvirtinimą, yra išsamus sistemos aprašymas. Ši dokumentacija gali būti glausta, jei ji pateikia įrodymą, kad buvo nustatytos visos pagal matricą leidžiamos išeigos reikšmės, kurios buvo užfiksuotos kontroliuojant grupės pavienių agregatų sąnaudas.Dokumentacija taip pat pagrindžia bet kurio variklio kontrolės prietaiso, funkcijos, sistemos arba priemonės naudojimą bei papildomą medžiagą ir bandymų duomenis, siekiant pademonstruoti bet kurio transporto priemonėje įrengto prietaiso poveikį teršalų išmetimui. Ši informacija pridedama prie dokumentų, kuriuos reikia pateikti pagal V priedo reikalavimus.b) Papildoma medžiaga, nurodanti parametrus, kurie pasikeičia dėl variklio kontrolės prietaiso, funkcijos, sistemos arba priemonės poveikio, ir ribines sąlygas, kuriomis tokios priemonės veikia. Papildomoje medžiagoje pateikiamas degalų sistemos kontrolės logikos aprašymas, chronometražo strategijos ir perjungimo taškai dirbant visais režimais. Ši informacija išlieka konfidenciali, o gamintojas ją saugo, tačiau, atliekant tipo patvirtinimą, ją reikia pateikti patikrinimui.";g) 3.1.1 skirsnis pakeičiamas taip:"3.1.1. Pasirenkama serijinės gamybos transporto priemonė ir atliekamas 2.2.1.1 punkte aprašytas jos bandymas. Gamybos atitikties patikrinimas atliekamas atsižvelgiant į 2.2.1.1.5 skirsnio lentelėje pateiktas ribines vertes.";h) pirmesnis 3.1.1 skirsnio numeris pakeičiamas į 3.1.2 ir iš dalies pakeičiamas taip:—žodžiai ""I ir II lentelėse"" pakeičiami ""2.2.1.1.5 skirsnio lentelėje"";—žodžiai ""2.2.1.1.2 punkte nurodytose lentelėse"" pakeičiami ""2.2.1.1.5 skirsnio lentelėje"";i) 1 priedėlio 3.1.3 skirsnis pakeičiamas taip:"3.1.3. Galima patikrinti įleidimo sistemos sandarumą, siekiant užtikrinti, kad karbiuracijos proceso nepaveiktų atsitiktinai įsiurbtas oras.";j) 1 priedėlio 5.3.1 skirsnio paskutinis sakinys išdėstomas taip:"Prieš pradedant rinkti išmetamąsias dujas, atliekami du vientisi parengiamieji ciklai.";k) 1 priedėlio 6.1.3 skirsnis pakeičiamas taip:"6.1.3. Prieš pirmo paruošiamojo ciklo pradžią į motociklą arba motorinį triratį nukreipiamas kintamo greičio oro srautas. Paskui atliekami du ištisiniai ciklai, kurių metu išmetamosios dujos nerenkamos. Ventiliacijos įrangoje turi būti stendo voleliu valdomas mechanizmas, užtikrinantis, kad transporto priemonei važiuojant 10-50 km/h greičiu, linijinis oro srauto greitis orpūtės išleidimo angoje sutaptų su santykiniu volelio greičiu, neviršijant 10 % leistinosios paklaidos. Kai volelio greitis mažesnis kaip 10 km/h, oro srauto greitis gali būti lygus nuliui. Orpūtės galinės dalies charakteristikos turi būti tokios:i) paviršiaus plotas ne mažesnis kaip 0,4 m2;ii) apatinis kraštas pakilęs 0,15-0,20 m nuo žemės paviršiaus;iii) atstumas nuo priekinės motociklo arba motorinio triračio briaunos yra 0,3-0,45 m.";l) 1 priedėlio 6.2.2 skirsnis pakeičiamas taip:"6.2.2. Pirmasis ciklas prasideda tada, kai pradedami imti mėginiai ir prasideda siurblio apsukų matavimas.";m) 1 priedėlio 7.2.1 skirsnis pakeičiamas taip:"7.2.1. Pasibaigus dviem paruošiamiesiems ciklams (pirmas pirmojo ciklo momentas) vienu metu atliekami 7.2.2-7.2.5 punktuose aprašyti veiksmai.";n) 1 priedėlio 7.4 skirsnis pakeičiamas taip:""7.4. Analizė7.4.1. Pakuotėje esančias išmetamąsias dujas reikia ištirti kuo greičiau, bet kuriuo atveju ne vėliau kaip per 20 minučių nuo bandymo ciklo pabaigos.7.4.2. Prieš tiriant kiekvieną mėginį tyrimo prietaiso skalė, kuri naudojama bet kuriems teršalams matuoti, naudojant atitinkamas nulio nustatymo dujas, turi būti nustatyta ties nulio žyma.7.4.3. Po to nustatomos tyrimo prietaisų kalibravimo kreivės, naudojant 70-100 % diapazono nominalios koncentracijos tarpines dujas.7.4.4. Po to pakartotinai patikrinamos tyrimo prietaisų nulio žymos. Jei parodymai daugiau kaip 2 % skiriasi nuo parodymų, užfiksuotų atliekant 7.4.2 skirsnyje nurodytą veiksmą, procedūrą reikia pakartoti.7.4.5. Po to atliekamas mėginių tyrimas.7.4.6. Atlikus tyrimą, naudojant tas pačias dujas pakartotinai patikrinami nulio ir tarpiniai taškai. Pakartotinio patikrinimo metu nustačius, kad skirtumas sudaro ne daugiau kaip 2 % nuo 7.4.3 skirsnyje nurodytų reikšmių, tariama, kad tyrimas yra priimtinas.7.4.7. Atliekant visus šio skirsnio punktuose nurodytus veiksmus, įvairių dujų srauto intensyvumas ir spaudimas turi būti toks pat, kaip ir naudotasis tikrinimo prietaisų kalibravimo metu.7.4.8. Užregistruota bet kurių teršalų koncentracijos dujose patvirtintoji reikšmė yra užfiksuotoji atlikus matavimo prietaiso stabilizavimą."";o) 2 priedėlio 2.2 skirsnispakeičiamas taip:"2.2. II priedo 2.2.1.2 skirsnyje nurodyto bandymo matavimai turi būti atliekami tuojau pat po I tipo bandymo, varikliui dirbant įprasta tuščiąja eiga ir aukšta tuščiąja eiga.";2. IV priedas pakeičiamas taip:"IV PRIEDASSTANDARTINIO KURO (BENZINO) SPECIFIKACIJOSNaudojamas standartinis kuras - tai aprašytasis Direktyvos 70/220/EEB IX priedo 1 skirsnyje.STANDARTINIO KURO (DYZELINO) SPECIFIKACIJOSNaudojamas standartinis kuras - tai aprašytasis Direktyvos 70/220/EEB IX priedo 2 skirsnyje."[1] "Bandymų ciklas: ECE R40 (išmetamieji teršalai matuojami dirbant visais 6 režimais - mėginius pradedama imti kai T = 0).[2] "Bandymų ciklas: ECE R40 + EUDC (teršalų išmetimas matuojamas dirbant visais režimais - mėginius pradedama imti kai T = 0), didžiausias greitis - 120 km/h.[3] "Būtinuosius techninius pakeitimus, susijusius su šios direktyvos 5 skyriaus 1 priedėliu bei II priedo 1 ir 4 subpriedėliais, priimami ne vėliau kaip iki 2002 m. spalio 1 d., laikantis Derinimo su technikos pažanga komiteto direktyvų dėl motorinių transporto priemonių prekybos sektoriaus techninių kliūčių panaikinimo nustatytos tvarkos pagal 1970 m. vasario 6 d. Tarybos direktyvos 70/156/EEB dėl valstybių narių įstatymų, susijusių su transporto priemonių ir jų priekabų tipo patvirtinimu, derinimo ("OL L 42, 1970 2 23, p. 1") 13 straipsnio nuostatas.--------------------------------------------------


title: 1998 m. birželio 24 d. Tarybos direktyva 98/45/EB, iš dalies keičianti Direktyvą 91/67/EEB dėl gyvūnų sveikatos reikalavimų, reglamentuojančią akvakultūros gyvūnų ir jų produktų tiekimą į rinkai

text:
Svarbus teisinis pranešimas

|

31998L0045

Oficialusis leidinys L 189 , 03/07/1998 p. 0012 - 0013

		Tarybos direktyva 98/45/EB1998 m. birželio 24 d.iš dalies keičianti Direktyvą 91/67/EEB dėl gyvūnų sveikatos reikalavimų, reglamentuojančią akvakultūros gyvūnų ir jų produktų tiekimą į rinkaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Direktyva 91/67/EEB [4] nustato Bendrijos taisykles, reglamentuojančias akvakultūros gyvūnų teikimą į rinką, ypač siekiant išvengti tam tikrų sunkių ligų paplitimo;kadangi minėtos direktyvos A priedo III sąraše išvardintos ligos, įskaitant girodaktiliozę, gali turėti labai rimtų ekonominių pasekmių, jeigu jos prasidės regione, kuriame anksčiau šių ligų nebuvo;kadangi todėl būtina užkirsti kelią minėtų ligų paplitimui, sustiprinant šiuo metu taikomas nuostatas;kadangi būtina užtikrinti, kad žuvų iš nepatvirtintų zonų teikimas į rinką nepakenktų nepatvirtintoje zonoje esančiam neužkrėstam ūkiui; kadangi tai gali būti pasiekta atliekant siuntų, skirtų Bendrijos vidaus prekybai, sertifikavimą;kadangi tam tikras nuostatas dėl patikrinimų ir mėginių ėmimo dažnumo bei tyrimų reikalavimų, taikomų žuvų ligoms, būtina suderinti su tarptautiniais standartais,PRIĖMĖ ŠIĄ DIREKTYVĄ:1 straipsnisDirektyva 91/67/EEB iš dalies keičiama taip:1) 13 straipsnio 1 ir 2 dalys pakeičiamos taip:"1. Jei valstybė narė mano, kad jos teritorija arba teritorijos dalis nėra apimta kurios nors iš A priedo III sąrašo 1 skiltyje išvardintų ligų, ji pateikia Komisijai atitinkamus pagrindimus, visų pirma nurodydama:- ligos pavadinimą ir jos ankstesnio paplitimo toje valstybėje narėje istoriją,- priežiūros tyrimų, paremtų serologiniais, virusologiniais, mikrobiologiniais ar patologiniais duomenimis, rezultatus ar parazitų identifikavimo rezultatus ir, atsižvelgdama į tai, kad apie ligą yra privaloma pranešti kompetentingoms institucijoms,- laikotarpį, kurį buvo vykdoma priežiūra,- kontrolės priemones patikrinti, ar atitinkama teritorija nėra apimta ligos.Komisija 26 straipsnyje nustatyta tvarka nustato bendruosius kriterijus, užtikrinančius vienodą šios dalies įgyvendinimą.2. Komisija išnagrinėja valstybės narės perduotus pagrindimus ir 26 straipsnyje nustatyta tvarka nustato zonas, kurios turi būti laikomos neužkrėstomis konkrečios ligos, ir rūšis, imlias tai ligai, taip pat papildomas garantijas, bendrąsias ar specialias, kurių gali būti reikalaujama įvežant akvakultūros gyvūnus ir produktus į minėtas zonas. Įvežant į tokias zonas gyvas žuvis, moliuskus ar vėžiagyvius ir, kai reikia, jų kiaušinius ir lytines ląsteles, juos turi lydėti dokumentas, atitinkantis pavyzdį, kuris turi būti nustatytas 26 straipsnyje nustatyta tvarka, patvirtinantis, kad jie atitinka šias papildomas garantijas."2) 16 straipsnio 1 dalyje pridedamas toks sakinys:"Be to, Komisija, laikydamasi 26 straipsnyje nustatytos tvarkos, parengia sertifikatų, kurie turi būti siunčiami kartu su akvakultūros gyvūnais, jų kiaušiniais ir lytinėmis ląstelėmis Bendrijos vidaus prekybai tarp nepatvirtintų zonų pavyzdžius dėl A priedo II sąraše nurodytų ligų, bei nusprendžia dėl ANIMO kompiuterinės sistemos, sujungiančios kompetentingas institucijas, kuri apimtų prekybą pirmiau nurodytais gyvūnais ir produktais, išplėtimo priemonių."3) B priede:a) I dalies B punkto 2 papunkčio pirmas sakinys pakeičiamas taip:"2) visus kontinentinės zonos ūkius prižiūri oficialios tarnybos. Kiekvienais metais dvejus metus iš eilės turi būti atliekami du sveikatos patikrinimai.";b) I dalies C punkto 2 papunktis pakeičiamas taip:"2) kiekvienais metais kiekviename ūkyje pagal B dalies 2 punktą turi būti atliekami du sveikatos patikrinimai, išskyrus neveislinius ūkius, kurie turi būti tikrinami kartą per metus. Tačiau iš 50 % kontinentinėje zonoje esančių žuvų ūkių, kiekvienais metais iš eilės bus imami mėginiai."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1999 m. liepos 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Liuksemburge, 1998 m. birželio 24 d.Tarybos varduPirmininkasJ. Cunningham[1] OL C 242, 1996 8 21, p. 9.[2] OL C 362, 1996 12 2, p. 314.[3] OL C 56, 1997 2 24, p. 28.[4] OL L 46, 1991 2 19, p. 1. Direktyva su paskutiniais pakeitimais, padarytais Direktyva 97/79/EB (OL 24, 1998 1 30, p. 31).--------------------------------------------------


title: 1984 m. birželio 19 d. Tarybos Direktyva iš dalies keičianti Direktyvas 64/432/EEB ir 72/461/EEB dėl tam tikrų priemonių, susijusių su snukio ir nagų liga bei kiaulių vezikuline liga

text:
Svarbus teisinis pranešimas

|

31984L0336

Oficialusis leidinys L 177 , 04/07/1984 p. 0022 - 0022 specialusis leidimas suomių kalba: skyrius 3 tomas 17 p. 0204  specialusis leidimas ispanų kalba: skyrius 03 tomas 31 p. 0112  specialusis leidimas švedų kalba: skyrius 3 tomas 17 p. 0204  specialusis leidimas portugalų kalba skyrius 03 tomas 31 p. 0112

		Tarybos Direktyva1984 m. birželio 19 d.iš dalies keičianti Direktyvas 64/432/EEB ir 72/461/EEB dėl tam tikrų priemonių, susijusių su snukio ir nagų liga bei kiaulių vezikuline liga(84/336/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Direktyvoje 64/432/EEB [3] su paskutiniais pakeitimais, padarytais Direktyva 83/646/EEB [4], yra nustatyti sveikatos reikalavimai, kuriuos turi atitikti Bendrijos vidaus prekybai skirti galvijai ir kiaulės;kadangi Direktyvoje 72/461/EEB [5] su paskutiniais pakeitimais, padarytais Direktyva 83/646/EEB, yra nustatyti sveikatos reikalavimai, kuriuos turi atitikti gyvūnai, kurių mėsa yra skirta Bendrijos vidaus prekybai;kadangi, kol nenustatytos galutinės snukio ir nagų ligos kontrolės Bendrijoje priemonės, nepažeidžiant galutinio sprendimo, kurį reikia priimti, būtų tikslinga dar kurį laiką taikyti Direktyvos 64/432/EEB 4a ir 4b straipsniuose ir Direktyvos 72/461/EEB 13 straipsnyje numatytas Bendrijos priemones, kaip laikiną apsaugos priemonę, siekiant išlaikyti tradicinius prekybos srautus,PRIĖMĖ ŠIĄ DIREKTYVĄ:1 straipsnisDirektyva 64/432/EEB iš dalies keičiama taip:1. 4 a straipsnio pirmoje pastraipoje data "1984 m. birželio 30 d." keičiama data "1984 m. gruodžio 31 d.";2. 4 b straipsnio pirmoje ir antroje pastraipoje data "1984 m. birželio 30 d." keičiama data "1984 m. gruodžio 31 d.".2 straipsnisDirektyvos 72/461/EEB 13 straipsnyje data "1984 m. birželio 30 d." keičiama data "1984 m. gruodžio 31 d.".3 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1984 m. birželio 30 d., įgyvendina šią direktyvą.4 straipsnisŠi direktyva skirta valstybėms narėms.Priimta Liuksemburge, 1984 m. birželio 19 d.Tarybos varduPirmininkasM. Rocard[1] OL C 249, 1982 9 23, p. 6 ir OL C 121, 1984 5 5, p. 7.[2] OL C 13, 1983 1 17, p. 211 ir OL C 172, 1984 7 2, p. 185.[3] OL 121, 1964 7 29, p. 1977/64.[4] OL L 360, 1983 12 23, p. 44.[5] OL L 302, 1972 12 31, p. 24.--------------------------------------------------


title: 1993 m. gruodžio 22 d. Tarybos direktyva 93/121/EB, iš dalies keičianti Direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių

text:
Svarbus teisinis pranešimas

|

31993L0121

Oficialusis leidinys L 340 , 31/12/1993 p. 0039 - 0040 specialusis leidimas suomių kalba: skyrius 3 tomas 55 p. 0212  specialusis leidimas švedų kalba: skyrius 3 tomas 55 p. 0212

		Tarybos direktyva 93/121/EB1993 m. gruodžio 22 d.iš dalies keičianti Direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šaliųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1991 m. birželio 26 d. Tarybos direktyvos 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [4] 3 straipsnio A dalies 1 punktas nustato paukščių, kurių mėsa skirta valstybėms narėms arba valstybių narių regionams, kuriems pagal 1990 m. spalio 15 d. Tarybos direktyvos 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [5], 12 straipsnio 2 dalį buvo suteiktas tam tikras statusas, skiepijimo nuo Niukaslio ligos taisykles;kadangi būtina nustatyti skiepijimo nuo Niukaslio ligos taisykles, nuo 1993 m. sausio 1 d. taikytinas prekiaujant šviežia paukštiena, skirta valstybėms narėms arba valstybių narių regionams, kuriems pagal Tarybos direktyvos 90/539/EEB 12 straipsnio 2 dalį buvo suteiktas tam tikras statusas;kadangi Taryba priėmė Direktyvą 92/66/EEB [6], nustatančią Bendrijos Niukaslio ligos kontrolės priemones, ir Direktyvą 92/40/EEB [7], nustatančią Bendrijos paukščių gripo kontrolės priemones, taip supaprastindama Direktyvą 91/494/EEB;kadangi pageidautina numatyti alternatyvą Direktyvos 91/494/EEB 5 straipsnyje apibrėžtam specialiam ženklui;kadangi būtina iš dalies pakeisti trečiosioms šalims taikomas prekybos taisykles, siekiant užtikrinti, kad jos būtų lygiavertės valstybėse narėse taikomoms taisyklėms, ypač dėl Niukaslio ligos ir paukščių gripo,PRIĖMĖ ŠIĄ DIREKTYVĄ:1 straipsnisDirektyva 91/494/EEB iš dalies keičiama taip:1) 3 straipsnio A dalies 1 punktas pakeičiamas taip:"1. buvo auginti Bendrijos teritorijoje nuo jų išsiritimo arba yra importuoti iš trečiųjų šalių laikantis Direktyvos 90/539/EEB III skyriuje nurodytų reikalavimų. Paukštiena, skirta valstybėms narėms arba valstybių narių regionams, kuriems buvo suteiktas tam tikras statusas remiantis minėtos direktyvos 12 straipsnio 2 dalies nuostatomis, turi būti paukščių, kurie nebuvo skiepyti nuo Niukaslio ligos 30 dienų prieš skerdimą, naudojant gyvąją vakciną.Taryba, remdamasi Komisijos pasiūlymu, kvalifikuota balsų dauguma peržiūri šią taisyklę iki Bendrijos teisės aktų, suderinančių vakcinos nuo Niukaslio ligos naudojimą, įsigaliojimo, bet ne vėliau kaip iki 1994 m. gruodžio 31 d.";2) 3 straipsnio A dalies 2 punkto antra įtrauka pakeičiama taip:"— kurie nėra teritorijoje, kuriai dėl priežasčių, susijusių su gyvūnų sveikata, ir dėl ligos, kuriai naminiai paukščiai yra imlūs, protrūkio taikomos ribojančios priemonės, apimančios paukštienos kontrolę pagal Bendrijos teisės aktus;";3) 5 straipsnis papildomas tokiomis dalimis:"3. Nukrypstant nuo 1 ir 2 dalių ir esant Niukaslio ligos epizootikai, šviežia paukštiena pagal Direktyvos 71/118/EEB 3 straipsnio 1 dalies A skyriaus e punktą gali būti ženklinama Direktyvos 71/118/EEB I priedo X skyriaus 44 punkto a ir b papunkčiuose nurodytu sveikumo ženklu, jei tokia mėsa yra paukščių, kurie:a) yra išauginti ūkiuose, esančiuose Direktyvos 92/66/EEB 9 straipsnio 1 dalyje apibrėžtoje stebėjimo zonoje, bet ne Direktyvos 92/66/EEB 9 straipsnio 1 dalyje apibrėžtoje apsaugos zonoje, ir po kurių epidemiologinio tyrimo paaiškėja, jog jie neturi jokio kontakto su užkrėstu ūkiu;b) yra išauginti paukščių pulke, kurio reprezentatyviosios imties virusologinis tyrimas, atliktas penkias dienas prieš paukščių išsiuntimą, yra neigiamas; paukščius tikrinimui atrenka kompetentingos institucijos paskirtas veterinarijos gydytojas;c) yra išauginti ūkyje, kuriame po kompetentingos institucijos paskirto veterinarijos gydytojo atlikto klinikinio tyrimo nerandama jokių Niukaslio ligos požymių arba klinikinių simptomų; toks tyrimas turi būti atliktas per 24 val. iki paukščių išsiuntimo;d) nepažeidžiant 3 straipsnio A dalies 3 punkto nuostatų, tiesiai vežami iš kilmės ūkio į skerdyklą; naudojamą transporto priemonę turi užplombuoti oficialiai paskirtas veterinarijos gydytojas, ir prieš kiekvieną vežimą ir po jo ji turi būti išplauta ir išdezinfekuota;e) ištiriami skerdykloje tikrinant prieš arba po skerdimo, siekiant nustatyti Niukaslio ligos požymius.Šias nuostatas taikančios valstybės narės Nuolatiniame veterinarijos komitete informuoja kitas valstybes nares ir Komisiją apie priemones, kurias jos patvirtina šioje srityje.Pasikonsultavus su Veterinarijos moksliniu komitetu ir iki 1995 m. sausio 1 d., 17 straipsnyje nustatyta tvarka nustatomi bendrieji naminių paukščių atrankos kriterijai, atrankos dažnumas ir kitos sąlygos, kurių būtina laikytis įgyvendinant a, b ir c punktus.4. Iki 1998 m. sausio 1 d. Komisija pateikia Tarybai patirties, įgytos įgyvendinant šias nuostatas, ataskaitą bei pasiūlymus, dėl kurių Taryba priima sprendimą kvalifikuota balsų dauguma.";4) 10 straipsnis pakeičiamas taip:"10 straipsnis1. Šviežia paukštiena turi būti gauta iš šalių:a) kuriose paukščių gripas ir Niukaslio liga yra ligos, apie kurias turi būti pranešta visoje šalyje pagal tarptautinius standartus;b) kurios yra neapimtos paukščių gripo ir Niukaslio ligos arbakuriose, nors ir apimtose minėtų ligų, taikomos jų kontrolės priemonės, bent lygiavertės atitinkamai Direktyvose 92/40/EEB ir 92/66/EEB nustatytoms priemonėms.2. Papildomi kriterijai, pagal kuriuos trečiosios šalys, atsižvelgiant į 1 dalyje nurodytas ligas, skirstomos į kategorijas, priimami 17 straipsnio nustatyta tvarka iki 1995 m. sausio 1 d.Įgyvendindama 1 dalį, Komisija, taikydama sertifikavimą, patvirtina visas priemones, būtinas konkrečiai padėčiai, susijusiai su gyvūnų sveikata tam tikruose Bendrijos regionuose, užtikrinti.3. Laikydamasi 17 straipsnyje nustatytos tvarkos, Komisija gali nuspręsti, kokiomis sąlygomis 1 dalis turi būti taikoma trečiųjų šalių tik tam tikrai teritorijos daliai."2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1995 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnisŠi direktyva skirta valstybėms narėms.Priimta Briuselyje, 1993 m. gruodžio 22 d.Tarybos varduPirmininkasJ.-M. Dehousse[1] OL C 89, 1993 3 31, p. 8.[2] OL C 176, 1993 6 28, p. 26.[3] OL C 201, 1993 7 26, p. 50.[4] OL L 268, 1991 9 24, p. 35.[5] OL L 303, 1990 10 31, p. 6.[6] OL L 260, 1992 9 5, p. 1.[7] OL L 167, 1992 6 22, p. 1.--------------------------------------------------


title: 1995 m. gruodžio 22 d. Tarybos direktyva 95/68/EB, iš dalies keičianti Direktyvą 77/99/EEB dėl sveikatos problemų, turinčių įtakos mėsos ir kai kurių kitų gyvūninės kilmės produktų gamybai bei pardavimui

text:
Svarbus teisinis pranešimas

|

31995L0068

Oficialusis leidinys L 332 , 30/12/1995 p. 0010 - 0014

		Tarybos direktyva 95/68/EB1995 m. gruodžio 22 d.iš dalies keičianti Direktyvą 77/99/EEB dėl sveikatos problemų, turinčių įtakos mėsos ir kai kurių kitų gyvūninės kilmės produktų gamybai bei pardavimuiEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Direktyvą 77/99/EEB, ypač į jos 19 straipsnį,atsižvelgdama į Komisijos pasiūlymą [1],kadangi, atsižvelgiant į mėsos perdirbimo technologijos pažangą ir siekiant techninius reikalavimus suderinti su dabartine praktika, reikėtų pataisyti kai kurias Direktyvos 77/99/EEB priedų vietas;kadangi dėl to būtina iš dalies pakeisti bendruosius įmonių patvirtinimo reikalavimus, patalpoms, įrenginiams ir įrankiams taikytinus bendruosius higienos reikalavimus, mėsos produktus gaminančių įmonių specialiuosius higienos reikalavimus, mėsos produktų įvyniojimo, pakavimo, ženklinimo etiketėmis, sveikumo ženklinimo, saugojimo ir vežimo reikalavimus ir specialiuosius paruoštų mėsos gaminių bei lydytų riebalų reikalavimus;kadangi iki tol, kol bus imtasi dabartinių tekstų paprastinimo priemonių, kad mėsos produktams, kuriuose yra kitų gyvūninės kilmės produktų, nebūtų taikomi keli sveikumo ženklai, būtina patvirtinti laikinąsias priemones;kadangi dėl pakeitimų, padarytų 1964 m. birželio 26 d. Tarybos direktyva 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [2], įskaitant mažas šaldymo patalpas, ir 1998 m. gruodžio 14 d. Tarybos direktyva 88/657/EEB, nustatanti maltos, smulkesniais kaip 100 g mėsos gabalėliais supjaustytos mėsos ir jos ruošinių gamybos bei prekybos reikalavimus ir iš dalies keičianti Direktyvas 64/433/EEB, 71/118/EEB bei 72/462/EEB [3], būtina iš dalies pakeisti Direktyvą 77/99/EEB; kadangi kol nėra tokių pasiūlymų, reikėtų patvirtinti Direktyvos 77/99/EEB priedų derinimo atsižvelgiant į technologijos pažangą priemones,PRIĖMĖ ŠIĄ DIREKTYVĄ:1 straipsnisŠiuo dokumentu Direktyvos 77/99/EEB priedai iš dalies keičiami taip:1) A priedo I skyriaus 2 punkto e papunktis pakeičiamas taip:"e) tinkamas vėdinimas, o prireikus ir geri garo bei vandens garų traukos mechanizmai, kad būtų galima kuo labiau išvengti kondensato susidarymo ant paviršių, pavyzdžiui, sienų, lubų ar stogo atramų;"2) A priedo I skyriaus 8 punktas papildomas taip:"įrenginiams ir indams dezinfekuoti turi būti naudojamas ne žemesnės kaip + 82 °C temperatūros vanduo arba taikomi kiti kompetentingos institucijos patvirtinti dezinfekavimo būdai;"3) A priedo I skyriaus 12 punktas papildomas taip:"jei nereikalaujama, kad kompetentinga institucija dalyvautų visada – pakanka atitinkamos talpos rakinamo įrenginio darbo įrankiams ir medžiagoms saugoti;"4) A priedo I skyriaus 15 punktas pakeičiamas taip:"15. tinkamos priemonės, skirtos transporto priemonėms valyti bei dezinfekuoti; nebent kompetentingos institucijos sutikimu būtų galima naudotis ne įmonėje esančiomis priemonėmis;"5) A priedo I skyrius papildomas šiuo 16 punktu:"16. Kai taikomas toks apdorojimas, kurio metu produktams gaminti vanduo nereikalingas, kai kurie šio skyriaus, ypač jo 2 punkto a ir g papunkčių, reikalavimai gali būti tikslinami. Jeigu būtų taikoma ši nukrypti leidžianti nuostata, kompetentingai institucijai leidus įmonės dalyse gali būti taikomi valymo bei dezinfekavimo nenaudojant vandens procesai."6) A priedo II skyriaus A dalies 1 punkto paskutinis sakinys pakeičiamas taip:"Valyti ir dezinfekuoti būtina taip dažnai, kaip nurodyta Direktyvos 7 straipsnyje nustatytose taisyklėse, ir taikant procesus, atitinkančius tame straipsnyje nurodytus principus."7) A priedo II skyriaus A dalies 5 punktas pakeičiamas taip:"5. Plovikliai, dezinfekavimo ir panašios medžiagos turi būti naudojamos laikantis gamintojų nurodymų, taip, kad jos neturėtų neigiamo poveikio mechanizmams, įrenginiams, žaliavoms ir produktams. Jas panaudojus, instrumentus ir darbo įrangą būtina kruopščiai nuplauti geriamuoju vandeniu, išskyrus atvejį, kai minėtose šių medžiagų naudojimo instrukcijose to nereikalaujama.Priežiūros ir valymo produktai turi būti laikomi šio priedo I skyriaus 14 punkte nurodytoje patalpoje arba įrenginyje."8) (taikoma tik vokiškam tekstui) A priedo II skyriaus B dalies 2 punkto antroje pastraipa formuluojama taip:"…bearbeitet und behandelt."9) B priedo III skyriaus 3 punktas pakeičiamas taip:"3. Dėti į mėsos produktus gyvūninės kilmės produktus, išskyrus šios direktyvos 2 straipsnio d punkte apibūdintą mėsą, leidžiama tik tada, kai jie atitinka atitinkamuose Bendrijos teisės aktuose nustatytus reikalavimus."10) B priedo V skyriaus 4 punkto trečioji įtrauka pakeičiama taip:"— jei pakuotė nėra skirta galutiniam vartotojui – pagaminimo datą arba kodą, kuris leistų gavėjui bei kompetentingai institucijai tą datą nustatyti."11) B priedo VI skyrius pakeičiamas taip:"VI SKYRIUS SVEIKUMO ŽENKLAS1. Mėsos produktai turi būti paženklinti sveikumo ženklu. Ženklinama įmonėje arba įvyniojimo centre gamybos proceso metu arba tuoj po jo, gerai matomoje vietoje, įskaitomais ir neištrinamais, aiškiai išskiriamais rašmenimis. Kaip nurodyta 4 punkto b papunktyje, sveikumo ženklas gali būti dedamas tiesiai ant produkto arba jo įvyniojimo, jei mėsos produktas įvyniotas atskirai, arba ant prie įvyniojimo pritvirtintos etiketės. Tačiau jeigu mėsos produktas yra įvyniotas ir supakuotas atskirai, sveikumo ženklą pakanka dėti ant pakuotės.2. Jei pagal 1 punkto nuostatą paženklinti mėsos produktai vėliau dedami į pakuotę, sveikumo ženklas turi būti ir ant pakuotės.3. Nukrypstant nuo 1 ir 2 punktų, mėsos produktų ženklinti sveikumo ženklu nebūtina jei:a) 4 punkto a papunktyje nurodytas sveikumo ženklas yra ant kiekvieno parduoti skirto produkto kiekio išorinio paviršiaus;b) mėsos produktų siuntos yra skirtos toliau perdirbti arba įvynioti patvirtintose įmonėse:- tų siuntų išoriniame paviršiuje, aiškiai matomoje vietoje, yra juos siunčiančios patvirtintos įmonės sveikumo ženklas ir aiški nuoroda į numatomą paskirties vietą,- įmonė gavėja užregistruoja pagal šį punktą gautų produktų kiekį, rūšį ir kilmę ir saugo šiuos įrašus direktyvos 7 straipsnio 1 dalies antros pastraipos ketvirtoje įtraukoje nustatytą laiką. Tačiau mėsos produktai, sudėti į dideles pakuotes, skirtas tiesioginei prekybai, jų toliau neperdirbant arba neįvyniojant, turi būti paženklinti taip, kaip nurodyta 1 ir 2 punktuose arba 3 punkto a papunktyje;c) mėsos produktai nėra įvynioti arba supakuoti, o gamintojas siunčia juos mažmeniniam prekiautojui nesufasuotus:- 1 punkte apibūdintu sveikumo ženklu ženklinamas juos vežanti talpykla,- gamintojas užregistruoja pagal šį punktą išsiųstų produktų kiekį ir rūšį bei gavėjo pavardę ar pavadinimą ir saugo šiuos įrašus direktyvos 7 straipsnio 1 dalies antros pastraipos ketvirtoje įtraukoje nustatytą laiką.4. a) Ovalo formos sveikumo ženkle turi būti nurodyta ši išsami informacija:i) arba:- viršuje – šalies siuntėjos pavadinimo spausdinta pirmoji raidė arba raidės, t. y.: B – DK – D – EL – E – F – IRL – I – L – NL – AT – P – FI – S – UK ir, remiantis Sprendimu 94/837/EB, įmonės arba pervyniojimo centro patvirtinimo numeris, prireikus ir kodinis numeris, nurodantis produkto, kurį gaminti ta įmonė yra patvirtinta, rūšį,- apačioje – viena iš šių santrumpų: CEE – EØF – EWG – EOK – ETY – EEB – EEG;ii) arba:- viršuje – šalies siuntėjos pavadinimas didžiosiomis raidėmis,- viduryje – įmonės arba pervyniojimo centro patvirtinimo numeris remiantis Sprendimu 94/837/EB, prireikus ir kodinis numeris, nurodantis produkto, kurį gaminti ta įmonė yra patvirtinta, rūšį,- apačioje – viena iš šių santrumpų: CEE – EØF – EWG – EOK – ETY – EEB – EEG;b) sveikumo ženklas patvirtintais būdais gali būti dedamas tiesiai ant produkto ar iš anksto išspausdinamas ant jo įvyniojimo ar pakuotės arba ant etiketės, pritvirtintos prie produkto, jo pakuotės ar įvyniojimo. Jei ženklinamas įvyniojimas, atidarant įvyniojimą ženklas turi būti sunaikintas. Ženklas gali likti nesunaikintas tik tada, kai atidarant sunaikinamas pats įvyniojimas. Kai produktai yra hermetiškai uždarytose pakuotėse, neištrinamas ženklas turi būti dedamas ant dangčio arba skardinės;c) be to, sveikumo ženklas gali būti visus higienos reikalavimus atitinkanti atsparios medžiagos nepašalinama plokštelė, kurioje nurodyta a punkte pateikta informacija.5. Jei mėsos produkte yra kitų gyvūninės kilmės maisto produktų, pavyzdžiui, žuvininkystės produktų, pieno produktų ar kiaušinių produktų, taikomas tik vienas sveikumo ženklas."12) B priedo VII skyriaus 1 punktas pakeičiamas taip:"1. Mėsos produktai turi būti saugomi B priedo I skyriaus 1 punkto a papunktyje numatytose patalpose.Tačiau toliau nurodytomis aplinkybėmis maisto produktai gali būti saugomi ir ne tose patalpose:a) mėsos produktai, kurie negali būti saugomi aplinkos temperatūroje, gali būti saugomi Direktyvos 3 straipsnio A dalies 8 punkte nurodytoje šaldymo patalpoje arba šaldymo patalpoje, patvirtintoje remiantis kitomis atitinkamomis direktyvomis;b) mėsos produktai, kurie negali būti saugomi aplinkos temperatūroje, gali būti sandėliuojami tvirtos konstrukcijos, lengvai valomose bei dezinfekuojamose kompetentingos institucijos patvirtintuose saugyklose."13) B priedo VII skyrius papildomas taip:"5. Pirmame pardavimo etape kartu su mėsos produktais turi būti vežami Direktyvos 3 straipsnio A dalies 9 punkto b papunkčio i dalyje minimi prekybos dokumentai.Vėlesniuose vežimo ir pardavimo etapuose produktus turi lydėti prekybos dokumentas, kuriame nurodytas siunčiančios įmonės patvirtinimo numeris, leidžiantis nustatyti už kontrolę atsakingą kompetentingą instituciją"14) B priedo VIII skyriaus B punktas papildomas ir išdėstomas taip:"B. Mėsos produktus hermetiškai uždarytose pakuotėse gaminančios įmonės operatorius arba valdytojas mėginių ėmimo būdu taip pat turi patikrinti:1) ar aplinkos temperatūroje saugotiniems mėsos produktams yra taikomas terminis apdorojimas, kurio metu sunaikinamos arba netenka aktyvumo ligas sukeliančios bakterijos ir patogeninių organizmų sporos. Registruojami gamybos parametrai, pavyzdžiui, kaitinimo trukmė, temperatūra, turinys, pakuočių dydis ir t. t.Terminio apdorojimo prietaise turi būti kontrolės priemonės, leidžiančios patikrinti, ar terminis pakuočių apdorojimas buvo veiksmingas;2) ar medžiaga, iš kurios pagamintos pakuotės, atitinka Bendrijos reikalavimus, taikomus medžiagoms, kurios liesis su maisto produktais;3) ar iš anksto nustatytais intervalais tikrinama kasdieninė produkcija siekiant užtikrinti sandarumo veiksmingumą. Tam tikslui turi būti naudojami tinkami prietaisai, skirti tirti sandarių pakuočių siūlių vertikalias dalis;4) ar gamintojas, imdamas mėginius, atlieka papildomus patikrinimus, kad įsitikintų, jog:a) sterilizuoti produktai buvo veiksmingai apdoroti taikant:- inkubavimo testus. Inkubavimas turi trukti septynias dienas ne žemesnėje kaip 37 °C temperatūroje ir dešimt dienų – ne žemesnėje kaip 35 °C temperatūroje arba taikomas bet kuris kitas kompetentingos institucijos lygiaverčiu pripažintas laiko/temperatūros derinys,- mikrobiologinį turinio ir pakuočių tyrimą įmonės arba kitoje patvirtintoje laboratorijoje;b) hermetiškai uždarytose pakuotėse pasterizuoti produktai atitinka kompetentingos institucijos pripažintus kriterijus;5) atliekami būtini patikrinimai siekiant užtikrinti, kad panaudojus aušinimo vandenį jame liktų tam tikras chloro kiekis. Tačiau jei vanduo atitinka Direktyvos 80/778/EEB reikalavimus, valstybės narės gali taikyti nukrypti leidžiančią nuostatą šiam reikalavimui."15) B priedo IX dalies 2 punkto a papunktis pakeičiamas taip:"2. a) Paruoštą rupinį sudarantis mėsos produktas, tik jį išvirus:i) kuo greičiau sumaišomas su kitais ingredientais; tada būtina pasiekti, kad mėsos produkto temperatūros svyravimo nuo 10 iki 60 °C trukmė būtų ne ilgesnė kaip dvi valandos;ii) arba, prieš maišant su kitais ingredientais, ataušinamas iki 10 °C arba žemesnės temperatūros;Taikant kitus ruošimo būdus, jie turi būti patvirtinti kompetentingos institucijos, kuri apie tai praneša Komisijai."16) C priedo II skyriaus A dalies 2 punkto a papunktis pakeičiamas taip:"a) šaldymo patalpa, nebent žaliavos būtų surenkamos ir perdirbamos per B dalies 3 punkto b papunktyje ir B dalies 3 punkto c papunktyje nustatytą laiką;"17) C priedo II skyriaus B dalies 7 punkte žodžiai "skirti žaliavoms gaminti" išbraukiami.18) C priedo II skyriaus B dalies 8 punktas pakeičiamas taip:"8. Lydyti gyvūnų riebalai, atsižvelgiant į jų rūšį, turi atitikti šiuos standartus:| Galvijai | Kiaulės | Kiti gyvūniniai riebalai |Valgomieji taukai | Rafinuoti skirti taukai | Valgomi lydyti kiaulės taukai | Rafinuoti skirti lydyti ir kiti kiaulės taukai | Valgomi | Skirti rafinuoti |Premier jus | Kiti | Lydyti kiaulės taukai | Kiti taukai |FFA (m/m % oleino rūgštis) didžiausias kiekis Didžiausias peroksido kiekis | 0,75 4 meq/kg | 1,25 4 meq/kg | 3,0 6 meq/kg | 0,75 4 meq/kg | 1,25 6meq/kg | 2,0 6 meq/kg | 1,25 4 meq/kg | 3,00 10 meq/kg |Drėgmė ir nešvarumai | ne daugiau kaip 0,5 % |Kvapas, skonis, spalva | normalūs" |2 straipsnis1. Valstybės narės priima įstatymus ir kitus teisės aktus, kurie, įsigalioję iki 1996 m. spalio 1 d. įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 1995 m. gruodžio 22 d.Tarybos varduPirmininkasL. Atienza Serna[1] OL L 26, 1977 1 31, p. 85. Direktyva su paskutiniais pakeitimais, padarytais 1994 m. Stojimo aktu.[2] OL L 21, 1964 7 29, p. 2012/64. Direktyva su paskutiniais pakeitimais, padarytais Direktyva 95/23/EB (OL L 243, 1995 10 11, p. 7).[3] OL L 382, 1988 12 31, p. 3. Direktyva su paskutiniais pakeitimais, padarytais 1994 m. Stojimo aktu.--------------------------------------------------


title: 1980 m. gruodžio 22 d. Tarybos direktyva, iš dalies keičianti, po Graikijos įstojimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis ir Direktyvą 80/217/EEB, įdiegiančią Bendrijos priemones klasikiniam kiaulių marui kontroliuoti

text:
Svarbus teisinis pranešimas

|

31980L1274

Oficialusis leidinys L 375 , 31/12/1980 p. 0075 - 0075 specialusis leidimas graikų k.: skyrius 03 tomas 32 p. 0210  specialusis leidimas ispanų kalba: skyrius 03 tomas 20 p. 0140  specialusis leidimas portugalų kalba skyrius 03 tomas 20 p. 0140  specialusis leidimas suomių kalba: skyrius 3 tomas 12 p. 0272  specialusis leidimas švedų kalba: skyrius 3 tomas 12 p. 0272

		Tarybos direktyva1980 m. gruodžio 22 d.iš dalies keičianti, po Graikijos įstojimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis ir Direktyvą 80/217/EEB, įdiegiančią Bendrijos priemones klasikiniam kiaulių marui kontroliuoti(80/1274/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1979 m. Stojimo aktą, ypač į jo 146 straipsnį,atsižvelgdama į Komisijos pasiūlymą,kadangi, pagal 1979 m. Stojimo akto 22 straipsnį, II priede išvardytų aktų adaptacijos turi būti parengtos laikantis tame priede pateiktų rekomendacijų; kadangi Direktyva 64/432/EEB [1] su paskutiniais pakeitimais, padarytais Direktyva 80/219/EEB [2], turėtų būti atitinkamai suderinta;kadangi, be to, Direktyva 80/217/EEB [3], priimta pasirašius Stojimo sutartį ir galiojanti iki 1981 m. sausio 1 d., turi būti suderinta siekiant užtikrinti Stojimo akto nuostatų laikymąsi,PRIĖMĖ ŠIĄ DIREKTYVĄ:1 straipsnisDirektyva 64/432/EEB keičiama taip:1) B priedo 12 punkte įrašomas šis papunktis:"j) Graikija:Κτηνιατρικόν Ινστιτούτον Λοιμωδών καίΠαρασιτικών ΝοσημάτωνΙερά όδός 75Αθήναι301."2) C priedo 9 punkte įrašomas šis papunktis:"j) Graikija:Κτηνιατρικόν Ινστιτούτον Λοιμωδών καίΠαρασιτικών ΝοσημάτωνΙερά όδός 75Αθήναι301."3) F priedo I sertifikato pavyzdžio 4 išnaša ir II, III ir IV sertifikatų pavyzdžių 5 išnaša papildoma taip:"Graikijoje:Ο Προϊστάμενος τής Κτηνιατρικής Υπηρεσίας τού σημείου έξόδου."2 straipsnisNacionalinės kiaulių maro laboratorijų sąrašas, pateiktas Direktyvos 80/217/EEB II priede, papildomas šiuo įrašu:"Graikija:Κτηνιατρικόν Ινστιτούτον Λοιμωδών καί Παρασιτικών Νοσημάτων (Εργαστήριον ιολογίας)Νεαπόλεως 9Αγία ΠαρασκευήΑττικής."3 straipsnisValstybės narės priima įstatymus ir kitus teisės aktus, kurie, įsigalioję iki 1981 m. sausio 1 d., įgyvendina šios direktyvos 1 straipsnį, o įsigalioję iki 1981 m. liepos 1 d. – 2 straipsnį. Apie tai jos nedelsdamos praneša Komisijai.4 straipsnisŠi direktyva skirta valstybėms narėms.Priimta Briuselyje, 1980 m. gruodžio 22 d.Tarybos varduPirmininkasJ. Santer[1] OL 121, 1964 7 29, p. 1977/64.[2] OL L 47, 1980 2 21, p. 25.[3] OL L 47, 1980 2 21, p. 11.--------------------------------------------------


title: 1993 m. gruodžio 22 d. Tarybos direktyva 93/120/EB, iš dalies keičianti Direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių

text:
Svarbus teisinis pranešimas

|

31993L0120

Oficialusis leidinys L 340 , 31/12/1993 p. 0035 - 0038 specialusis leidimas suomių kalba: skyrius 3 tomas 55 p. 0207  specialusis leidimas švedų kalba: skyrius 3 tomas 55 p. 0207

		Tarybos direktyva 93/120/EB1993 m. gruodžio 22 d.iš dalies keičianti Direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šaliųEUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi atsižvelgiant į naminių paukščių pramonės plėtrą – kuriamos stambesnės ir didesnės apyvartos įmonės, – reikia pakoreguoti tam tikrus Direktyvos 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [4], aspektus reikalavimams paaiškinti ir jų taikymui valstybėse narėse supaprastinti;kadangi Taryba priėmė Direktyvą 92/66/EEB, nustatančią Bendrijos Niukaslio ligos kontrolės priemones [5], ir Direktyvą 92/40/EEB, nustatančią Bendrijos paukščių gripo kontrolės priemones [6], todėl galima supaprastinti Direktyvą 90/539/EEB;kadangi atsižvelgiant į Komisijos ataskaitą Tarybai dėl Niukaslio ligos užkrato pernešimo pavojaus ir į reikalavimus, kuriuos turi atitikti vakcinos nuo Niukaslio ligos, reikia priimti nuostatą dėl patvirtinimo, kad tam tikrose valstybėse narėse ar regionuose nevakcinuojama nuo Niukastlio ligos; tačiau taip pat reikia priimti nuostatą dėl tokio patvirtinimo atšaukimo, kai reikia;kadangi būtina iš dalies pakeisti trečiosioms šalims taikomas prekybos taisykles, kad jos taptų lygiavertės valstybėse narėse taikomoms taisyklėms, ypač dėl Niukaslio ligos ir paukščių gripo,PRIĖMĖ ŠIĄ DIREKTYVĄ:1 straipsnisDirektyva 90/539/EEB iš dalies pakeičiama ir išdėstoma taip:1) 2 straipsnio 3 dalis pakeičiama ir išdėstoma taip:"3. "Vienadieniai viščiukai".– ne vyresni negu 72 valandų amžiaus ir nei karto nelesinti naminiai paukščiai, tačiau muskusinės antys (Cairina moschata) ar jų mišrūnai gali būti palesinti;".2) 2 straipsnio 7 dalis pakeičiama ir išdėstoma taip:"7. "Pulkas". – visi tokios pačios sveikatos būklės naminiai paukščiai, laikomi tose pačiose patalpose arba aptvare ir sudarantys vieną epidemiologinį vienetą. Jei kalbama apie patalpose laikomus naminius paukščius, ši sąvoka aprėpia visus toje pačioje erdvėje esančius paukščius;".3) 2 straipsnio 9 dalies c punktas pakeičiamas ir išdėstomas taip:"c) auginimo įmonė:i) veisiamoji naminių paukščių auginimo įmonė, kurioje auginami veisliniai naminiai paukščiai iki reprodukcinio amžiaus;arbaii) produkcinių naminių paukščių auginimo įmonė, kurioje auginami dedantys kiaušinius produkciniai naminiai paukščiai iki tol, kol pradeda dėti kiaušinius;".4) 2 straipsnio 15 dalis išbraukiama.5) 5 straipsnis pakeičiamas ir išdėstomas taip:"5 straipsnisBendrijoje leidžiama prekiauti:a) perinti skirtais kiaušiniais, vienadieniais viščiukais, veisliniais naminiais paukščiais ir produkciniais naminiais paukščiais, kurie atitinka reikalavimus, išdėstytus 6, 12, 15 ir 17 straipsniuose. Jie taip pat turi atitikti visus pagal 13 ir 14 straipsnių nuostatas iškeltus reikalavimus.Be to:- perinti skirti kiaušiniai turi atitikti 7 straipsnio reikalavimus,- vienadieniai viščiukai turi atitikti 8 straipsnio reikalavimus,- veisliniai naminiai paukščiai ir produkciniai naminiai paukščiai turi atitikti 9 straipsnio reikalavimus;b) skerstinais naminiais paukščiais, tačiau jie turi atitikti 10, 12, 15 ir 17 straipsniuose išdėstytus reikalavimus ir visus pagal 13 ir 14 straipsnių nuostatas iškeltus reikalavimus;c) naminiais paukščiais (įskaitant vienadienius viščiukus), kurie skirti papildyti medžiojamųjų paukščių atsargas ir kurie turi atitikti 10a, 12, 15 ir 17 straipsniuose išdėstytus reikalavimus ir visus pagal 13 ir 14 straipsnių nuostatas iškeltus reikalavimus."6) 6 straipsnio 1 dalies c punktas pakeičiamas ir išdėstomas taip:"c) jos neturi būti įsikūrusios teritorijoje, kurioje dėl gyvūnų sveikatos taikomi apribojimai pagal Bendrijos teisės aktus dėl ligos, kuria gali sirgti naminiai paukščiai, protrūkio;".7) 6 straipsnio 2 dalis pakeičiama ir išdėstoma taip:"2. Iš paukščių pulko, kuris išsiuntimo metu neturi jokių klinikinių požymių ar nekelia įtarimo dėl užkrečiamųjų naminių paukščių ligų.".8) 7 straipsnis pakeičiamas ir išdėstomas taip:"7 straipsnisIšsiuntimo metu perinti skirti kiaušiniai turi:1) būti iš pulko, kurio paukščiai:- ne trumpiau kaip šešias savaites buvo laikomi vienoje arba daugiau Bendrijos įmonių, apibrėžtų 6 straipsnio 1 dalies a punkte,- jei buvo reikalaujama vakcinuoti, buvo vakcinuoti laikantis III priede išdėstytų vakcinavimo reikalavimų,- likus 72 valandoms iki išsiuntimo buvo patikrinti oficialiai paskirto veterinarijos gydytojo arba įgalioto veterinarijos gydytojo, ir tikrinimo metu neaptikta jokių klinikinių požymių ar nekilo įtarimo dėl užkrečiamos ligos, arba- kas mėnesį jų sveikatą tikrindavo oficialiai paskirtas veterinarijos gydytojas arba įgaliotas veterinarijos gydytojas, o paskutinis patikrinimas buvo ne anksčiau kaip likus 31 dienai iki išsiuntimo. Jei buvo pasirinktas šis variantas, oficialiai paskirtas veterinarijos gydytojas arba įgaliotas veterinarijos gydytojas taip pat privalėjo patikrinti pulko sveikatos būklės registracijos žurnalus ir įvertinti jo esamą sveikatos būklę pagal už pulką atsakingo asmens pateiktą informaciją per 72 valandų laikotarpį iki išsiuntimo. Jei, remiantis registracijos žurnalų įrašais ar kita informacija, buvo įtarta liga, oficialiai paskirtas veterinarijos gydytojas arba įgaliotas veterinarijos gydytojas privalėjo patikrinti pulko gyvūnų sveikatą ir paneigti užkrečiamosios naminių paukščių ligos tikimybę;2) yra pažymėti laikantis Komisijos reglamento (EEB) Nr. 1868/77;3) buvo dezinfekuoti laikantis oficialiai paskirto veterinarijos gydytojo nurodymų.Be to, jei inkubacijos metu pulke, iš kurio buvo paimti perinti skirti kiaušiniai, pasireiškia per kiaušinius galimos perduoti užkrečiamosios naminių paukščių ligos, būtina pranešti apie tai atitinkamai peryklai ir už ją atsakingai institucijai ar institucijoms ir kilmės pulko įmonei."9) 8 straipsnio b punktas pakeičiamas ir išdėstomas taip:"b) jei buvo reikalaujama vakcinuoti, turi atitikti III priede išdėstytus vakcinavimo reikalavimus;".10) 9 straipsnio b punktas pakeičiamas ir išdėstomas taip:"b) jei buvo reikalaujama vakcinuoti, turi atitikti II priede išdėstytus vakcinavimo reikalavimus;".11) 9 straipsnio c punktas pakeičiamas ir išdėstomas taip:"c) likus 48 valandoms iki išsiuntimo buvo patikrinti oficialiai paskirto veterinarijos gydytojo arba įgalioto veterinarijos gydytojo ir neturėjo jokių klinikinių požymių ar nekėlė įtarimo dėl užkrečiamųjų ligų.".12) 10 straipsnio c punktas pakeičiamas ir išdėstomas taip:"c) kuriuose oficialiai paskirtas veterinarijos gydytojas arba įgaliotas veterinarijos gydytojas per 5 dienų laikotarpį iki išsiuntimo nustato, kad paukščių pulkas, iš kurio turi būti parinkti skerdimui skirti paukščiai, neturi jokių klinikinių požymių ar nekelia įtarimo dėl užkrečiamųjų ligų;".13) 10 straipsnio d punktas pakeičiamas ir išdėstomas taip:"d) kurie nėra įsikūrę teritorijoje, kurioje dėl gyvūnų sveikatai taikomi apribojimai pagal Bendrijos teisės aktus dėl ligos, kuria gali sirgti naminiai paukščiai, protrūkio;"14) Įterpiamas toks straipsnis:"10a straipsnis1. Išsiuntimo metu naminiai paukščiai, vyresni nei 72 valandos, kurie skirti papildyti medžiojamųjų paukščių atsargas turi būti iš ūkių:a) kuriuose jie buvo laikomi nuo išsiperėjimo arba ilgiau negu 21 dieną ir dvi savaites iki išsiuntimo neturėjo sąlyčio su naujai atvežtais naminiais paukščiais;b) kuriems netaikomi jokie naminiams paukščiams skirti apribojimai dėl gyvūnų sveikatos;c) kuriuose oficialiai paskirtas veterinarijos gydytojas arba įgaliotas veterinarijos gydytojas per 48 valandų laikotarpį iki išsiuntimo nustato, kad paukščių pulkas, iš kurio turi būti parinkti skerstini paukščiai, neturi jokių klinikinių požymių ar nekelia įtarimo dėl užkrečiamųjų ligų;d) kurie nėra įsikūrę teritorijoje, kurioje dėl gyvūnų sveikatos taikomi apribojimai pagal Bendrijos teisės aktus dėl ligos, kuria gali sirgti naminiai paukščiai, protrūkio.2. 1 dalyje nurodytiems naminiams paukščiams netaikomi 6 ir 9 a straipsniai."15) 11 straipsnio 2 dalies trečia įtrauka pakeičiama ir išdėstoma taip:"— jei buvo reikalaujama, vakcinuoti laikantis III priede išdėstytų vakcinavimo reikalavimų;".16) 11 straipsnio 2 dalies penkta įtrauka pakeičiama ir išdėstoma taip:"— kurie nėra įsikūrę teritorijoje, kurioje dėl gyvūnų sveikatos taikomi apribojimai pagal Bendrijos teisės aktus dėl ligos, kuria gali sirgti naminiai paukščiai, protrūkio;".17) 11 straipsnio 2 dalies paskutinė įtrauka pakeičiama ir išdėstoma taip:"Visų siuntos paukščių serologinių tyrimų dėl Salmonella pullorum ir Salmonella gallinarum antikūnų, atliktų per mėnesio laikotarpį iki išsiuntimo remiantis II priedo III skyriaus reikalavimais, rezultatai yra neigiami. Perinti skirtų kiaušinių ir vienadienių viščiukų kilmės pulke serologiniai tyrimai dėl Salmonella pullorum ir Salmonella gallinarum antikūnų turi būti atlikti per trijų mėnesių laikotarpį iki išsiuntimo; esant 5 % ligos paplitimui tyrimo rezultatų patikimumas turi būti 95 %."18) 12 straipsnio 2 ir 3 dalys keičiamos taip:"2. Jei valstybė narė, jos regionas ar regionai nori būti patvirtinti nevakcinuotinais nuo Niukaslio ligos, jie gali pateikti programą, nurodytą 13 straipsnio 1 dalyje.Komisija nagrinėja valstybių narių pateiktas programas. Programos gali būti patvirtintos laikantis 13 straipsnio 1 dalyje nurodytų kriterijų pagal 32 straipsnyje nustatytą tvarką. Pagal tą pačią tvarką galima nustatyti bet kokias papildomas bendrąsias ar konkrečias garantijas, kurių gali reikėti Bendrijos vidaus prekybai.Kai valstybės narės ar jos regionas mano, kad turi teisę gauti nevakcinavimo nuo Niukaslio ligos statusą, Komisijai gali pateikti paraišką dėl nevakcinavimo nuo Niukaslio ligos statuso suteikimo pagal 32 straipsnyje nustatytą tvarką.Sprendžiant, ar suteikti valstybei narei ar jos regionui nevakcinavimo nuo Niukaslio ligos statusą, atsižvelgiama į 14 straipsnio 1 dalyje nurodytus duomenis, o ypač į tokius kriterijus:- naminiai paukščiai, nurodyti 1 straipsnyje, mažiausiai 12 paskutinių mėnesių neturėjo būti skiepyti nuo Niukaslio ligos, išskyrus Direktyvos 92/66/EEB 17 straipsnio 3 dalyje nurodytą privalomąjį pašto karvelių vakcinavimą,- bent kartą per metus veisimo pulkai buvo serologiškai tikrinami dėl Niukaslio ligos pagal išsamias taisykles, priimtas pagal 32 straipsnyje nustatytą tvarką,- ūkiuose neturi būti naminių paukščių, kurie per pastaruosius 12 mėnesių buvo vakcinuoti nuo Niukaslio ligos, išskyrus pašto karvelius, skiepytus pagal Direktyvos 92/66/EEB 17 straipsnio 3 dalį.3. Komisija gali laikinai atšaukti nevakcinavimo nuo Niukaslio ligos statusą pagal 32 straipsnyje nustatytą tvarką:i) pasireiškus rimtai epizootinei Niukaslio ligai, kuri nėra valdoma, arbaii) panaikinus juridinius apribojimus, draudžiančius vėl pradėti reguliariai vakcinuoti nuo Niukaslio ligos.4. Taryba, remdamasi Komisijos pasiūlymu, kvalifikuota balsų dauguma turi peržiūrėti 1 dalyje nurodytus reikalavimus iki įsigalios teisės aktai, derinantys skiepų nuo Niukaslio ligos naudojimą, bet ne vėliau kaip 1994 m. gruodžio 31 d."19) 15 straipsnio 1 dalis pakeičiama ir išdėstoma taip:"1. Vienadieniai viščiukai ir perinti skirti kiaušiniai turi būti vežami:- specialiose nenaudotose vienkartinio naudojimo dėžėse, kurios po to yra sunaikinamos, arba- tokiose dėžėse, kurios gali būti naudojamos ne vieną kartą, tačiau būtinai kaskart išvalomos ir dezinfekuojamos.Bet kuriuo atveju tokiose dėžėse:a) turi būti laikomi tik iš tos pačios įmonės atvežti vienos rūšies, kategorijos ir tipo naminių paukščių vienadieniai viščiukai arba perinti skirti kiaušiniai;b) ant jų turi būti pateikti tokie duomenys:- kilmės valstybės narės ir regiono pavadinimas,- kilmės įmonės patvirtinimo numeris, nurodytas II priedo I skyriaus 2 dalyje,- viščiukų arba kiaušinių skaičius kiekvienoje dėžėje,- naminių paukščių rūšis, kuriai priklauso kiaušiniai arba viščiukai."20) 15 straipsnio 3 dalies trečia pastraipa išbraukiama.21) 15 straipsnio 4 dalis papildoma tokiu punktu:"c) naminiai paukščiai, skirti papildyti medžiojamųjų paukščių atsargas, turi būti nedelsiant pristatyti į paskirties vietą ir neturėti sąlyčio su kitais naminiais paukščiais, išskyrus skirtus papildyti medžiojamųjų paukščių atsargas ir atitinkančius šios direktyvos reikalavimus."22) 17 straipsnio paskutinė įtrauka pakeičiama ir išdėstoma taip:"— turi skirtingos kitos, negu pats sertifikatas, spalvos antspaudą ir parašą"23) 19 straipsnis išbraukiamas.24) 22 straipsnis pakeičiamas ir išdėstomas taip:"22 straipsnis1. Naminiai paukščiai ir perinti skirti kiaušiniai turi būti vežami iš trečiųjų šalių:a) kuriose paukščių gripas ir Niukaslio liga pagal atitinkamai Tarybos direktyvų 92/40/EEB ir 92/66/EEB apibrėžimus yra ligos, apie kurias privaloma pranešti pagal įstatymą;b) kurios nebuvo apimtos paukščių gripo ir Niukaslio ligosarbakurios, nors ir buvo apimtos šių ligų, imasi priemonių joms valdyti ir tokios priemonės yra lygiavertės nurodytosioms atitinkamai Direktyvose 92/40/EEB ir 92/66/EEB.2. Papildomi kriterijai, kuriais remiantis trečiosios šalys yra klasifikuojamos 1 dalies b punkte nurodytu tikslu, ypač dėl naudojamų vakcinų rūšies, turi būti priimti laikantis 32 straipsnyje nustatytos tvarkos iki 1995 m. sausio 1 d.3. Pagal 32 straipsnyje nustatytą tvarką Komisija gali nuspręsti, kokiomis sąlygomis 1 dalies reikalavimai taikytini tik dalyje trečiųjų šalių teritorijos."25) 24 straipsnio h punktas pakeičiamas ir išdėstomas taip:"h) būti kitos, negu antspaudas ir parašas, spalvos."26) 35 straipsnis išbraukiamas.27) I priede Danijos etaloninė laboratorija pakeičiama ir išdėstoma taip:"Nacionalinė veterinarijos laboratorijaNaminių paukščių ligų skyriusHangøvej 2DK-8200 Aarhus N".28) IV priedo 5 pavyzdžio 14a punktas pakeičiamas ir išdėstomas taip:"a) pirmiau nurodyti paukščiai atitinka Direktyvos 90/539/EEB 10 ir 15 straipsnių nuostatas;".29) IV priedo 6 pavyzdžio 14a punktas pakeičiamas ir išdėstomas taip:"a) pirmiau nurodyti paukščiai atitinka Direktyvos 90/539/EEB 10a ir 15 straipsnių nuostatas;".2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1995 m. sausio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.3 straipsnisŠi direktyva skirta valstybėms narėms.Priimta Briuselyje, 1993 m. gruodžio 22 d.Tarybos varduPirmininkasJ.-M. Dehousse[1] OL C 89, 1993 3 31, p. 8.[2] OL C 176, 1993 6 28, p. 26.[3] OL C 201, 1993 7 26, p. 50.[4] OL L 303, 1990 9 31, p. 6.[5] OL L 260, 1992 9 5, p. 1.[6] OL L 167, 1992 6 22, p. 1.--------------------------------------------------


title: 1972 m. gruodžio 19 d. Tarybos direktyva, iš dalies keičianti 1971 m. liepos 26 d. Tarybos direktyvą dėl valstybių narių įstatymų, reglamentuojančių bendrąsias nuostatas, taikomas matavimo prietaisams ir metrologinės kontrolės metodams, suderinimo

text:
Svarbus teisinis pranešimas

|

31972L0427

Oficialusis leidinys L 291 , 28/12/1972 p. 0156 - 0157 specialusis leidimas suomių kalba: skyrius 13 tomas 2 p. 0162  specialusis leidimas danų kalba: serija I skyrius 1972(28.12) p. 0023  specialusis leidimas švedų kalba: skyrius 13 tomas 2 p. 0162  specialusis leidimas anglų kalba: serija I skyrius 1972(28-30.12) p. 0071  specialusis leidimas graikų k.: skyrius 13 tomas 2 p. 0056  specialusis leidimas ispanų kalba: skyrius 13 tomas 2 p. 0177  specialusis leidimas portugalų kalba skyrius 13 tomas 2 p. 0177

		Tarybos direktyva1972 m. gruodžio 19 d.iš dalies keičianti 1971 m. liepos 26 d. Tarybos direktyvą dėl valstybių narių įstatymų, reglamentuojančių bendrąsias nuostatas, taikomas matavimo prietaisams ir metrologinės kontrolės metodams, suderinimo(72/427/EEB)EUROPOS BENDRIJŲ TARYBA,atsižvelgdama į 1972 m. sausio 22 d. pasirašytą Sutartį dėl naujų valstybių narių stojimo į Europos ekonominę bendriją ir Europos atominės energijos bendriją, ypač į pridėto Akto 153 straipsnį,atsižvelgdama į Komisijos pasiūlymą,kadangi 1971 m. liepos 26 d. Tarybos direktyvos dėl valstybių narių įstatymų, reglamentuojančių bendrąsias nuostatas, taikomas matavimo prietaisams ir metrologinės kontrolės metodams, suderinimo [1] II priedą būtina techniškai suderinti dėl padidėjusios Bendrijos;kadangi pagal pirmiau minėto Akto 30 straipsnį minėtoji direktyva turi būti iš dalies pakeista remiantis minėto Akto II priede nustatytomis taisyklėmis,PRIĖMĖ ŠIĄ DIREKTYVĄ:1 straipsnis1971 m. liepos 26 d. Tarybos direktyvos II priedo 3.2.1 punkte esantys brėžiniai papildomi raidėmis, būtinomis pažymėti UK, IR ir DK pagal pridedamą pavyzdį.+++++ TIFF +++++2 straipsnisŠi direktyva skirta valstybėms narėms ir įsigalioja jų stojimo dieną.Priimta Briuselyje, 1972 m. gruodžio 19 d.Tarybos varduPirmininkasT. Westerterp[1] OL L 202, 1971 9 6, p. 1.--------------------------------------------------


title: 2004 m. rugsėjo 13 d. Komisijos direktyva 2004/89/EB, penktą kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo(Tekstas svarbus EEE)

text:
16.9.2004

               LT

               Europos Sąjungos oficialusis leidinys

               L 293/14

      KOMISIJOS DIREKTYVA 2004/89/EB
   2004 m. rugsėjo 13 d.
   penktą kartą derinanti su technikos pažanga Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo
   (tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. liepos 23 d. Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo (1), ypač į jos 8 straipsnį,
   kadangi:

               (1)

               Direktyvos 96/49/EB priede nurodomos pavojingų krovinių tarptautinio vežimo geležinkeliais taisyklės (RID), taikomos nuo 2003 m. liepos 1 d.

               (2)

               RID įprastai yra atnaujinamos kas dveji metai, o jų paskutiniai pakeitimai taikomi nuo 2003 m. sausio 1 d. su pereinamuoju laikotarpiu iki 2003 m. birželio 30 d.

               (3)

               Išimties tvarka RID buvo dar kartą atnaujintos po vienerių metų, o jų iš dalies pakeista redakcija įsigaliojo 2004 m. sausio 1 d.

               (4)

               Todėl būtina iš dalies pakeisti Direktyvos 96/49/EB priedą.

               (5)

               Šioje direktyvoje numatytos priemonės atitinka Direktyvos 96/49/EB 9 straipsnyje nurodyto Pavojingų krovinių vežimo komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 96/49/EB priedas keičiamas taip:

      „Pavojingų krovinių tarptautinio vežimo geležinkeliu taisyklėse (RID), pateiktose Konvencijos dėl tarptautinio vežimo geležinkeliais (COTIF) B priedėlio I priede, įsigaliojusiame nuo 2004 m. sausio 1 d. terminai „susitariančioji šalis“ ir „valstybės ar geležinkeliai“ keičiami terminu „valstybė narė“.
      2004 m. RID redakcijos pakeitimų tekstas bus skelbiamas jį parengus visomis oficialiosiomis Bendrijos kalbomis.“

   2 straipsnis
   1.   Valstybės narės priima įstatymus ir kitus teisės aktus, kurie įsigalioję ne vėliau kaip iki 2004 m. spalio 1 d., įgyvendina šią direktyvą. Šių nuostatų tekstą ir koreliacinę lentelę tarp tų nuostatų ir šios direktyvos jos nedelsdamos perduoda Komisijai.
   Valstybės narės, priimdamos tas nuostatas, pateikia jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2004 m. rugsėjo 13 d.

            Komisijos vardu

         Loyola DE PALACIO

            Pirmininko pavaduotoja

      (1)  OL L 235, 1996 9 17, p. 25. Direktyva su paskutiniais pakeitimais, padarytais Komisijos direktyva 2003/29/EB (OL L 90, 2003 4 8, p. 47).


title: 1999 m. liepos 29 d. Europos Parlamento ir Tarybos direktyva 1999/72/EB, iš dalies keičianti Tarybos direktyvą 92/117/EEB dėl priemonių, skirtų apsisaugoti nuo nurodytų zoonozių ir nurodytų zoonozių sukėlėjų gyvūnuose ir gyvūninės kilmės produktuose, siekiant užkirsti kelią su maistu plintančioms infekcijoms ir apsinuodijimui

text:
Svarbus teisinis pranešimas

|

31999L0072

Oficialusis leidinys L 210 , 10/08/1999 p. 0012 - 0012

		Europos Parlamento ir Tarybos direktyva 1999/72/EB1999 m. liepos 29 d.iš dalies keičianti Tarybos direktyvą 92/117/EEB dėl priemonių, skirtų apsisaugoti nuo nurodytų zoonozių ir nurodytų zoonozių sukėlėjų gyvūnuose ir gyvūninės kilmės produktuose, siekiant užkirsti kelią su maistu plintančioms infekcijoms ir apsinuodijimuiEUROPOS PARLAMENTAS, EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 152 straipsnio 4 dalį,atsižvelgdami į Komisijos pasiūlymą [1]atsižvelgdami į Ekonomikos ir socialinių reikalų komiteto nuomonę [2],veikdami Sutarties 251 straipsnyje nustatyta tvarka [3]kadangi:remiantis įgyta patirtimi ir zoonozių prevencijos ir kontrolės svarba, būtina iš esmės peržiūrėti 1992 m. gruodžio 17 d. Tarybos direktyvos 92/117/EEB dėl priemonių, skirtų apsisaugoti nuo nurodytų zoonozių ir nurodytų zoonozių sukėlėjų gyvūnuose ir gyvūninės kilmės produktuose, siekiant užkirsti kelią su maistu plintančioms infekcijoms ir apsinuodijimui [4], nuostatas;tokia esminė peržiūra galėtų apimti naujas nuostatas dėl duomenų pateikimo apie zoonozes sistemą, patobulintas naminių paukščių pulkų salmoneliozės kontrolės ir jos išnaikinimo taisykles, bei kitų zoonozių, išskyrus salmoneliozę, kontrolės sistemą;tokia esminė peržiūra reikalauja visų suinteresuotų šalių konsultacijų ir nagrinėjimo, ypač įskaitant vartotojų organizacijas, žemės ūkio pramonės ir mokslo visuomenės atstovus;iki tokios peržiūros, tikslinga numatyti planų, kuriuos turi pateikti trečiosios šalys bei Komisijos pareigos pateikti Europos Parlamentui ir Tarybai pasiūlymus dėl naujų nuostatų, galutinių terminų atidėjimą,PRIĖMĖ ŠIĄ DIREKTYVĄ:1 straipsnisDirektyva 92/117/EEB keičiama taip:1) 14 straipsnio 2 dalyje "1998 m. gruodžio 31 d." pakeičiama "per vienerius metus nuo teisės aktų dėl 15a straipsnio 2 dalyje nurodytų pasiūlymų įsigaliojimo dienos".2) 15a straipsnis iš dalies keičiamas taip:a) 1 dalies antroje eilutėje data "1997 m. lapkričio 1 d." pakeičiama "2000 m. kovo 31 d.";b) 2 dalies pabaigoje data "1998 m. birželio 1 d." pakeičiama "2000 m. gruodžio 31 d.".2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip 2001 m. gegužės 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų vidaus teisės aktų pagrindinių nuostatų tekstus. Apie tai Komisija praneša kitoms valstybėms narėms.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje, 1999 m. liepos 29 d.Europos Parlamento varduPirmininkasN. FontaineTarybos varduPirmininkasS. Hassi[1] OL C 63, 1999 3 5, p. 8.[2] Nuomonė priimta 1999 m. balandžio 28 d. (OL C 169, 1999 6 16).[3] 1999 m. balandžio 13 d. Europos Parlamento nuomonė (OL C 219, 1999 7 30), 1999 m. liepos 19 d. Tarybos sprendimas.[4] OL L 62, 1993 3 15, p. 38. Direktyva su paskutiniais pakeitimais, padarytais Direktyva 97/22/EB (OL L 113, 1997 4 30, p. 9).--------------------------------------------------